22.06.2018 – Иқтисодий Газета\nСЕНАТОРЛАР ҚАРШИ ЧИҚАДИМИ?\nОлий Мажлис Қонунчилик палатаси депутати Нодир Мухторов ўзининг фейсбукдаги саҳифасида 2018 йилнинг 20 июнида «Жамоат жойларида чилим ва электрон сигаретлар чекишни чеклаш тўғрисида»ги Ўзбекистон Республикаси Қонуни 2- ва 3-ўқишларда…\nХОРИЖИЙ ИНВЕСТИЦИЯЛАРНИ ЖАЛБ ЭТИШ ҲУДУДЛАРНИ КОМПЛЕКС…\nЎзбекистон Республикаси Президенти Шавкат Мирзиёев раислигида 21 июнь куни тармоқлар ва ҳудудларда инвестиция лойиҳаларини амалга ошириш ҳолати, тўғридан-тўғри хорижий инвестицияларни жалб этиш ва ўзлаштириш натижалари таҳлилига бағишланган…\nИМТИЁЗЛАР ҚОҒОЗДА ЭМАС, АМАЛДА ИШЛАШИГА ЭРИШАМИЗ\nМаълумки, Давлатимиз раҳбари томонидан 2018 йил 11 июнда имзоланган «Аҳолининг ижтимоий заиф қатлами бандлигини таъминлашни рағбатлантиришнинг ташкилий чора-тадбирлари тўғрисида»ги Қарор 1 августдан кучга киради. Хўш, ушбу ҳужжатнинг туб…\nЖАНОБ ЁШЛАР, «ЎЗМИЛЛИЙБАНК» «START UP» ЛОЙИҲАЛАРНИ…\nЎзбекистон Миллий матбуот марказида ташкил этилган «Инновацион тадбиркорликни жорий қилиш ва ёшларни, биринчи навбатда, олий ва ўрта махсус, касб-ҳунар таълими муассасалари битирувчиларининг янги тадбиркорлик ташаббуслари – «start up»…\nИККИНЧИ СЕКТОРНИНГ БИРИНЧИ ДАРАЖАЛИ ВАЗИФАСИ\nПрезидентимиз Шавкат Мирзиёевнинг «Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида»ги Қарори асосида белгиланган «Йўл харитаси»га кўра, Фарғона вилоятида секторларга бўлинган ҳолда олиб…\nМосуд Маннан: «ЎЗБЕК ХАЛҚИ ЎЗИНИНГ ЧИНАКАМ ЙЎЛБОШЧИСИНИ…\n«Иқтисодий Газета» мухбири Бангладешнинг Ўзбекистон, Қозоғистон, Қирғизистон ҳамда Афғонистондаги фавқулодда ва мухтор элчиси жаноб Мосуд Маннан билан учрашиб, Ўзбекистон ва Бангладеш ўртасидаги иқтисодий муносабатларга оид бир қатор…\n– Умид Маҳамаджонович, Жаҳон чемпионати давом этаётган шу кунларда миллий чемпионатимизда танаффус юзага келди. Энди жамоалар жазирама июлда тўп суришга мажбур бўлишади. Бундай ҳолат аввалдан ҳисобга олинганмиди? – Нимагадир эришиш учун,…\nМалайзия дунёнинг энг йирик бизнес марказларидан бирига айлангани учун ҳам кўплаб хорижлик тадбиркорлар ўз компанияларини айнан ушбу ўлкада ташкил этишни маъқул кўрмоқдалар. Албатта, бунинг талай сабаблари бор. Биринчидан, мамлакатда…\nСИЁСИЙ ПАРТИЯЛАР ВА ЁШЛАР: ЛОҚАЙДЛИК МАВСУМИ ЎТДИ\nАйни пайтда Президентимизнинг қатъий сиёсати туфайли ана шундай хатоларнинг олдини олиш, уларнинг қайта такрорланмаслиги учун барча куч ва имкониятлар ишга солинаяпти. Бу борада давлат ташкилотлари, мутасадди идоралар билан бирга…\n11 ТА ЛОЙИҲА АСОСИДА 1800 ИШ ЎРНИ ЯРАТИЛДИ\nШу муносабат билан ташкил этилган тадбирда шаҳар ҳокимлиги масъуллари, давлат ва жамоат ташкилотлари вакиллари, маҳалла фаоллари иштирок этди. Мамлакатимизда енгил саноат тармоғи, тўқимачилик корхоналари фаолиятини ривожлантириш, ишлаб…


Андижонда тўртта автомобиль тўқнашди - 05.04.2021, Sputnik Ўзбекистон\nАндижонда тўртта автомобиль тўқнашди\nТОШКЕНТ, 5 апр — Sputnik. Андижон вилояти Шаҳрихон туманида тўртта автомобиль иштирокида йўл-транспорт ҳодисаси рўй берди. Бу ҳақда ИИВ ЙҲХББ ахборот хизмати\nТОШКЕНТ, 5 апр — Sputnik. Андижон вилояти Шаҳрихон туманида тўртта автомобиль иштирокида йўл-транспорт ҳодисаси рўй берди. Бу ҳақда ИИВ ЙҲХББ ахборот хизмати хабар бермоқда.ЙТҲ 3 апрель куни соат 15:40 ларда “Cobalt”, “Nexia-3”, “Lacetti” ва “Damas” иштирокида содир бўлган. Унинг оқибатида “Cobalt” ҳайдовчиси ва “Damas” йўловчиси жароҳат олган. Таъкидланишича, уларга тиббий ёрдам кўрсатилган.Туман ИИБ ЙҲХБ ҳодиса юзасидан суриштирув ўтказмоқда, тўқнашув сабабларини ўрганмоқда.\n11:23 05.04.2021 (янгиланди: 12:49 05.04.2021)\n© ГУБДД УзбекистанаВ Андижанской столкнулись четыре авто - фото\n© ГУБДД Узбекистана\nУнинг оқибатида “Cobalt” ҳайдовчиси ва “Damas” йўловчиси жароҳат олган.\nТОШКЕНТ, 5 апр — Sputnik. Андижон вилояти Шаҳрихон туманида тўртта автомобиль иштирокида йўл-транспорт ҳодисаси рўй берди. Бу ҳақда ИИВ ЙҲХББ ахборот хизмати хабар бермоқда.\nЙТҲ 3 апрель куни соат 15:40 ларда “Cobalt”, “Nexia-3”, “Lacetti” ва “Damas” иштирокида содир бўлган. Унинг оқибатида “Cobalt” ҳайдовчиси ва “Damas” йўловчиси жароҳат олган.\nВ Андижанской столкнулись четыре авто - фото\nТаъкидланишича, уларга тиббий ёрдам кўрсатилган.\nТуман ИИБ ЙҲХБ ҳодиса юзасидан суриштирув ўтказмоқда, тўқнашув сабабларини ўрганмоқда.


Энг омадсиз футболчининг бошига яна ташвиш тушди\n4 январь, 2017, 10:50\n"Арсенал"да ўйнаган пайтлари дунёнинг энг кучли ҳимоячиларидан бири сифатида танилган Томас Вермален яна муаммолар гирдобида қолди.\n"Барселона" ушбу ҳимоячини трансфер қилганидан кейин унинг кўп жароҳат олаётгани сабабли "Рома"га ижара бериб юборди. Рим клуби ҳам айни пайтда бу футболчини олганидан пушаймон. Кетма-кет жароҳатлар туфайли Вермален янги жамоасида ёздан буён атиги тўртта учрашувда майдонга тушди.\nБуни қарангки, ҳамон Каталония клубига тегишли бўлган ва айни пайтда "Рома"да ижара муддатини ўтаётган Томас машғулотлар вақтида яна жароҳат олди. Энди футболчи тиббий кўрикдан ўтказилиб, қачон майдонга қайтиши аниқланади.\nТомас Вермален доимий жароҳатлар боис сўнгги тўрт мавсумда атиги 29 учрашувда майдонга тушди.


Нега ибодат қиламиз? | Azon.uz - Ахборот-таҳлилий портал\n606 07:00 18.02.2021\nЎхшатишни бироз кенгайтириб, қуёшни илм, ирода, қувват ва ҳаёт; ойналарни эса ақл ва шуур эгаси сифатида тасаввур қилайлик:\nАқл ва шуур эгалари – ойналарнинг муҳаббати қуёшнинг мукаммаллиги, муҳташамлигига нима қўшади?\nЁки исён қилиб, унинг қудратидан нимани камайтира олади?\nЎсимлик ва ҳайвонларга ёруғлик, тафт беришдан қуёшга нима наф? Ёхуд бермаслигидан унинг ўзига қандай зиён етади?\nАлбатта, фойда ҳам, зарар ҳам ўсимлик ва ҳайвонларга оиддир.\nШунинг учун хам доим қиладиган қандай савобли амал бўлмасин, хусусан, ибодатларимизда ҳам доим Аллоҳнинг розилигини топишимиз зарур. Ўшанда, иншааллоҳ, улуғ ажр мукофотларга насиб бўлса эришамиз.\nДенов туманидаги “Домулло Афанди” масжиди имоми ноиби\nМахсус Ислом Ибодат Илм\n31 08:05 21.09.2021\n85 07:50 21.09.2021\n415 07:08 21.09.2021\n1319 22:07 20.09.2021\n771 20:00 20.09.2021\n669 19:05 20.09.2021


ZiyoNET › Savollar › Йигит синглисига ёмон назар билан қарашларини истамайди. Фарзанд онасига ёмон назар билан қарашларини истамайди. Унутманг, Қайсидир аёл - кимгадир сингил, Қайсидир аёл - кимгадир она! Аллоҳдан қўрқинг!\nЙигит синглисига ёмон назар билан қарашларини истамайди. Фарзанд онасига ёмон назар билан қарашларини истамайди. Унутманг, Қайсидир аёл - кимгадир сингил, Қайсидир аёл - кимгадир она! Аллоҳдан қўрқинг! >\nЙигит синглисига ёмон назар билан қарашларини истамайди. Фарзанд онасига ёмон назар билан қарашларини истамайди. Унутманг, Қайсидир аёл - кимгадир сингил, Қайсидир аёл - кимгадир она! Аллоҳдан қўрқинг!\n13 Iyun 2019 - 0 +\nAyolga baxt bering Saodat bering Demang yuribdi ku Kulib jilmayib Ayol kulib turib O'lishi mumkin Dunyoni olishi Mumkin jilmayib


Кўчатни ерга қадагандан сўнг яхши парвариш, сифатли агротехника муҳим, аммо уни экаётганда ҳам эътибор қаратиш лозим бўлган шундай жиҳатлар борки, бу соғлом дарахт, сифатли мева ва турли касалликлардан йироқ дарахт бўлиб етишишини таъминлайди. Кўпгина дарахтларнинг парваришларга қарамай, эрта қуриши ҳамда ривожланмай қолишининг аосий омили ҳам айнан шунда. Хўш, экишдан олдин нималарга аҳамият беришимиз керак?\nАлишер МАМАТВАЛИЕВ, етакчи агроном:\nДарахт экишдан олдин бир нечта амалларни бажаришимиз керак бўлади. Дастлаб улардаги зарарланган илдизлар кесиб ташланади. Чунки бу илдизлар орқали турли касаллик ва бошқа салбий омилларнинг таъсир этиш эҳтимоли юқори бўлади. Дарахтда ўз ўзини тиклаш хусусияти бор. Шунинг учун кесилган илдиз ўрнида тез орада янгиси ҳосил бўлади. Навбатдаги эътибор қаратишимиз лозим бўлган жиҳат шундаки, кўчатимизда ортиқча бўлган, яъни биз “ёввойи новда” деймиз, ўшалар олиб ташланади. Бу берилган озуқанинг танага сингиши, шунингдек, ниҳолнинг тезроқ ўзини тутиб олишига ёрдам беради. Кесиш ишларимизнинг сўнгиси, бу кўчатнинг бўйидан оламиз. Бунда данакли дарахт бўлса 50, уруғли дарахт бўлса одатда 60 см қилиб кесиб олинади.\nБундан ташқари агроном экишдан олдинги ўғитлаш ишларининг муҳимлигин ҳам таъкидлаб ўтди. Унга кўра, ВЛ-77 препаратидан 10 литр сувга 30-40 г миқдорда солиб яхшилаб аралаштирилади ва кўчат томири ботириб олинади. Шунингдек, экилгандан сўнг ҳам тупроққа қуйилса яхши самара беради. Уй шароитида эса, гунг ва тупроқдан суюқ аралашма ҳосил қилиниб, ҳудди шундай дарахт илдизи ботириб олинади. Бу тадбир кўчатнинг то ўзини тиклаб олгунгача бўлган жараёнда ривожланишига ёрдам беради.\nБаъзилар кўчат экиш жараёнида илдиз атрофини, тупроқ солингандан сўнг оёқ билан босиб қўйишади. Бу нотўғри. Чунки оёқ билан босилгач тупроқ зичлашади ва унинг орасида ҳаво қолиб кетиш эҳтимоли бор. Чуқурга солинган тупроқ майин бўлмаганлиги учун сув қўйилгач у бир текис сувда эриб, ўз оғирлиги таъсирида ўтиради ва барча ҳавони чиқазиб, илдиз атрофини бир текис тупроқ билан зичлаб олади.


— Бухоро давлат тиббиёт институтининг даволаш факультетида таҳсил олдим, — дейди Мадина. — Дадам ҳар гал дастурхон бошида “Бугун-эрта ўқишинг тугайди. Сени қаерга ишга жойлаштирсам экан?” деб ўйга толардилар. Давлатимиз раҳбарининг ўтган йил\n12 декабрь куни ўтказилган видеоселектор йиғилишидан сўнг тиббиёт институтларини битираётган мен каби юзлаб ёшларнинг муаммоси ҳал этилди. Яшаш манзилимиздаги\n5-сон оилавий поликлиникада шифокор вазифасида иш бошладим. Бу ота-онам учун Янги йилдаги илк хушхабар бўлди.\nМазкур поликлиника бош врачи Акмал Ишонқуловнинг билдиришича, яқинда ушбу маскан жамоасига тиббиёт олий ўқув юртларида таҳсил олган етти нафар ёш шифокор қабул қилинди. Уларга тажрибали мутахассислар устоз сифатида бириктирилди.\nВилоятда жорий йилда тиббиёт ўқув муассасаларининг тўрт минг нафарга яқин битирувчиси ўз яшаш манзили бўйича ишга жойлаштирилади.\nМазкур рукндаги бошқа мақолалар: « Ўзбекистонлик олимлар касаллик тури ва оғирлик даражасини аниқлаш имконини берувчи мукаммал модель яратишди Саратоннинг хавфли ўсмаларини йўқотиш борасида янги тажриба муваффақиятли якунланди »


Россия президенти Владимир Путин Хитой раҳбари Си Цзинпин билан Москва бўйлаб сафар қилмоқда, 5 июнь куни олинган сурат. Си Путинни «унинг энг яқин дўсти» деб атаган. (Кремль)\nМОСКВА – Марказий Осиёдаги стратегик рақобат Россия ва Хитой ўртасидаги «ёрқин» ҳамкорлик муносабатларга путур етказиши мумкин.\nХитой президенти Си Цзинпин жума (7 июнь) куни Россияда бўлиб ўтган иқтисодий форумнинг фахрий меҳмони бўлди. Унда икки қўшни давлат умумий муаммолар ва зиддиятларга қарамай, муштарак мақсадларини намойиш этдилар.\nСи чоршанба (5 июнь) куни Внуково аэропортида президент Владимир Путин билан 3 кунлик учрашув учун фахрий меҳмон сифатида кутиб олинди. У кейинроқ Кремлда ўтган илиқ учрашув чоғида Россия раҳбарини ўзининг «энг яқин дўсти» деб атади.\nСининг ташрифи давомида электрон савдо, телекоммуникация, газ ва бошқа соҳаларда бир қатор шартномалар имзоланди.\n5 июнь куни Кремлнинг Москвада бўлиб ўтган расмий кутиб олиш маросими. Хитой раҳбари Си Цзинпин ва Россия президенти Владимир Путин – ўртада. (Кремль)\nРаҳбарларнинг табассумлари ва ваъдалари Россия ва Хитойнинг Бирлашган Миллатлар Ташкилотида Эрон, Сурия ва Венесуэланинг репрессив диктатурасини қайта-қайта қўллаб-қувватлаши манзарасида юз бермоқда.\nИкки давлат раҳбарлари бир-бирларига қарата мақтов сўзларини айтиб, бизнес шартномаларни эълон қилган ҳолда келажакдаги ҳамкорлик ҳақида суҳбатлашсалар-да, Марказий Осиёдаги манфаатлари айро эканлиги сабабли узоқ муддатли стратегик иттифоқ туза олмасликлари аниқ.\nСабаби, минтақада Россия ва Хитой ўртасидаги манфаатлар – Москва ҳимоя, Пекин эса сармоя билан шуғулланувчи биродарлик келишуви ҳақидаги тахминлар пучга чиқмоқда, дейди таҳлилчилар\n«Марказий Осиёда Хитой ва Россия ўзаро рақобатчи», деб айтган эди март ойида Киевдаги Армия, қайта тайёрлаш ва қуролсизлантириш тадқиқотлари марказининг Осиё ва Тинч океани бўлинмаси раҳбари Юрий Пойта.\nХитой «юмшоқ куч» сиёсатининг муҳим воситаси бўлган инвестиция лойиҳаларини Россиянинг уларни ҳимоя қилиш истагига боғлиқлигини кўришни истамайди, деб қўшимча қилди у.\nХитой дунёда иккинчи энг кучли иқтисодиёт бўлиб, Марказий Осиё мамлакатлари у билан муносабатларини мустаҳкамлашга интилади. Россиянинг турғун иқтисоди эса дунё бўйича 12-ўринни эгаллаган.\nЎз ўрнида, Пекин минтақада лойиҳаларни қўллаб-қувватлаб келган ва йирик ҳажмдаги инвестицияларни киритган.\nБу йўналиш Россиянинг Марказий Осиёдаги таъсири учун хавф туғдиради, сабаби Москва бу ҳудудни ўз «томорқасидек» кўриб келган, деди Пойта.\n«Москва минтақага ҳарбий кучдан бошқа, сиёсий соҳада ҳеч қандай таклиф бера олмаслиги билан, Пекин қудрат тўплаб, барча Марказий Осиё давлатларини қамраб олишига тинч қараб турмайди», деди у.\nРоссиянинг сўнгги ҳаракатлари Марказий Осиё фуқароларига маъқул келмади. Ўтган йил сентябр ойида Россия энг катта ҳарбий машқларни ўтказар экан, Кремлнинг мақсадлари уларни ташвишга солган.\n«Восток-2018» деб номланган кенг кўламли ҳарбий машқлар 300 мингдан ортиқ аскарлар, 36 мингта ҳарбий машина, 1000 та самолёт ва 80 та кема иштирокида ўтказилган.\nБир вақтнинг ўзида Россиянинг Грузия ва Украина ҳудудларини босиб олиши, Сурия урушида Башар Асад ҳукуматини қўллаб-қувватлаши Марказий Осиё давлатларини Кремлнинг бутун дунёдаги зарарли таъсиридан хавотирланишга мажбур қилмоқда.\nЎтган йил Грузияда жанубий Осетия оккупациясининг 10 йиллиги нишонланди. Россия ҳарбий кучлари Абхазияни 1993 йилда босиб олган эди.\n«Икки ёвузликдан енгилроғи»\nИкки мамлакатнинг абадий дўстлик ҳақидаги расмий баёнотлари ҳам Россиянинг собиқ душманига қарамлиги кучайиб бораётганини рад этмоқда.\nЧор Россияси тарафидан ўша вақтда ҳозиргидан анча заиф бўлган Хитойга қабул қилдирилган 1869 йилги шартнома туфайли келиб чиққан чегарага оид зиддият икки ўртада анча вақтгача чўзилган эди. Мазкур ҳал этилмаган муаммо 1969 йилда бир неча юз аскарнинг ўлимига сабаб бўлган отишмани келтириб чиқарган.\nБаҳслар икки мамлакат 2004 йилда навбатдаги шартномани имзолагунига қадар давом этган. Руслар Россиянинг ресурсларга бой Узоқ Шарқ минтақасида бор-йўғи 8,3 миллион, Хитойнинг ушбу минтақа билан чегарадош 3 та вилоятида эса 90 миллион хитойлик яшашини била туриб, ўз-ўзларига «Хитойнинг аччиқ ўтмиши ҳақиқатда ортда қолганми?» дея савол бераётган бўлсалар ажаб эмас.\nБу ҳам етмагандек, Сибирь ва Узоқ Шарқ ўлкаларида яшовчи руслар ўрмонларни тап-тақир ҳолга келтираётган хитойлик дарахт кесувчилардан безор бўлишган.\nШундай бўлса-да, яқинда Россия тарафидан содир этилган зўравонлик ҳаракатларининг оқибатлари Москвани шарқдаги қўшнисига юзланишга мажбур этган.\nҒарб давлатларининг санкциялари туфайли ларзага келган Россия иқтисодиёти 2017 йилда рецессиядан чиққанидан сўнг, жорий йилнинг биринчи чорагида атиги 0,5 фоизга ўсган.\nЭҳтимол, Ғарбнинг Украина бўйича санкцияларидан сўнг шарқ тарафга юзланган Россия воқеликдан йироқ натижаларни кутган бўлса-да, ўшандан бери Россия ташқи савдосида Хитойнинг улуши қарийб икки баравар ошган, дейди Москвадаги Карнеги марказининг Осиё бўйича дастурига раҳбарлик қилувчи Александр Габуев.\n«Ҳақиқатан ҳам, бурилиш юз бермоқда», деди у беқарор муносабатлар шароитида ҳам Россия Хитойнинг иқтисодий қудратига қарам бўлганини назарда тутиб.\nКремлга кўра, ҳамкорлик натижасида ўзаро савдо ҳажми ошмоқда, 2018 йилда у 25 фоизга ўсиб, рекорд миқдордаги 108 миллиард долларга етган.\nПутиннинг ташқи сиёсат бўйича маслаҳатчиси Юрий Ушаков Хитойни «Россиянинг энг муҳим иқтисодий ҳамкори» деб атаган.\nМосква иқтисодий ўсишни таъминлаш йўлида Хитой билан ҳамкорликни «икки ёвузликдан енгилроғини танлаш» сифатида кўрмоқда, деди Габуев. Бунинг муқобили эса – мамлакат ичида туб ислоҳотлар ўтказиш ва Ғарб билан ярашишдир.\nСи Цзинпин Хитой президенти эмас !!! У давлат котиби !!! Бу оддий одамга ҳам маълум нарса-ку. Журналистларни қаердан топасизлар? Мақола журналистнинг ўзига ўхшаган нохолис. Сафсата\nБиринчидан, ҳозир Россиянинг таъсири йўқ. Шунга ўхшаган нимадир бор, холос. Чунки Россия кимгадир ёки нимагадир таъсир кўрсатадиган мамлакат эмас. Иккинчидан, Хитойнинг ёвузлиги Россияникидан камроқ.\nОддий қирғизлардан хитойликлар ҳақида сўраб кўр. Кўпчилик Россия таъсиридан келиб чиқиб фикр билдиради.\nХитой ерларни эгаллаб олмаяпти (Узоқ Шарқдан ташқари, чунки бу ҳудудлар тарихан Хитойники ҳисобланади), лекин сиёсатчиларни сотиб олиши мумкин. Умуман олганда бу ўша сиёсатчиларнинг муаммоси, Хитойнинг эмас. Қайтанга, яхшилаб ҳаракат қилинса, Хитой жуда фойдали ва жозибали (ҳамкор) бўлиши мумкин. У бамисоли Осиёдаги АҚШ кабидир. Хитойликлар сор қушлари эмас, разиллар ҳам эмас. Бу кўҳна ва тараққий этган цивилизациядир. Ароқнинг ўрнига улар фақат чой ва сув ичадилар.\nХитой Қирғизистон учун фойдали ҳамкор ҳисобланади, бу вақтда Россия ўз иқтисодиётини эплай олмаяпти, Ғарб билан алоқалари ҳам кескинлашган. Россия Ғарбдан ажралиб қолганига 10 йилдан ошди, аслида унинг иқтисоди ўсмаяпти, бу ижтимоий муаммоларни (ишсизлик, маошларнинг пастлиги, аҳолининг камбағаллашуви каби) келтириб чиқармоқда. Хитой эса дунёдаги энг йирик импортчи ва экспортчи мамлакатдир...\nБўлмаган гап. Марказий Осиёликлар Россиядан умуман хавотирда эмаслар.\nРивожланган, илғор ва цивилизациялашган Хитой, ёввойи, қўпол ва камбағал Россиядан яхшироқ.\nХитой Шинжондаги меҳнат лагерлари, ҳудудларни босиб олиш, маҳаллий аҳолини қулга айлантириш деганидир. Хитой фақат ўз манфаатини ўйлайди. Уни яхшироқ деб ким айтди? Айнан нимаси билан яхши?\nРоссиядан фарқли ўлароқ Хитой бегона ҳудудларни босиб олаётгани йўқ. Хитойдаги исталган қайта тарбиялаш маскани Россиядаги жазони ўташ муассасасидан яхшироқ. Россия бу қолоқлик, ночорлик, разиллик, ваҳшийлик ва тўнғизлик демакдир. Россия Голодомор ва геноцид демак. Россия бу оммавий қотилликлар ва депортациялар. Россия ўз тили ва маданиятининг камситилиши демакдир.\nТарихни ўрганиш керак, Хитой ерларни доим ҳарбий куч билан эгаллаб келган, жумладан, Мўғулистон, Ветнам ва Ҳиндистонни ҳам. Далай-ламай ҳалигача Ҳиндистонда яшайди.\nМўғулистон - мустақил ва эркин мамлакат. Хитой бутун бошли оролларни эгаллаб олган Россиядан фарқли ўлароқ (Курил ороллари билан боғлиқ баҳс назарда тутилмоқда), бир дюйм ерни ҳам босиб олмаган.\nМўғулистон аҳолиси 3 миллиондан кўп эмас. У ерда ишлаётган хитойликлар сони эса қарийб бир миллион. 10 йилдан кейин нима бўлади?


Бегали Қосимов. Тўлаган Хўжамёров — Тавалло (1883-1937) - www.ziyouz.uz\nБош саҳифа Илм ва фанАдабиётМиллий уйғониш даври ўзбек адабиётиБегали Қосимов. Тўлаган Хўжамёров — Тавалло (1883-1937)\nЧоп этилган 03.05.2016 03.02.2017 МуаллифZiyouz.uz\nТавалло портрети. «Унутилмас сиймолар» (1999) тўпламидан олинди\nШоир Таваллонинг исми шарифи Тўлаган Хўжамёров бўлиб, XX аср бошида Тошкентда етишган, халқ ўртасида катта шуҳрат қозонган истеъдодлардан. Машҳур Ойбек «Болалик»да шундай ёзган эди: «Айвонда мук тушиб, Таваллонинг шеърларини ўқишга киришаман. Ўқийман, диққат билан берилиб узоқ ўқийман… Шеърлар рангдор, жонли, тили ўзига хос, равон…»\nБўлажак шоир 1883 йилда Кўкча даҳасида Оби Назир маҳалласида ўзига тўқ Хўжамёр Жиянбоев оиласида дунёга келди. Эски мактабда савод чиқарди. «Бекларбега» мадрасасида, рус-тузем мактабида ўқиди. Мол савдоси билан шуғулланадиган Хўжамёр аканинг Авлиёота; Пржевальск шаҳарлари билан яқин алоқалари бор эди. 17 ёшлик Тўлаган 1900 йилда отасининг маслаҳати билан Пржевальск шаҳрига бориб, Усмонбек Солиҳжонбоев деган кишининг қўлида иш юритувчи (приказчик) бўлиб ишлай бошлади… 1909 йилда Хўжамёр ака вафот этади. Кўп ўтмай, Тўлаган Тошкентга қайтади. Шаҳар савдо ширкатларидан бирида иш юритувчилик қила бошлайди. Зуҳра исмли қизга уйланади. Раҳбар, Санобар деган икки қиз, Мақсуд, Маҳмуд номли икки ўғил кўради. 10-йиллардан вақтли матбуотда «Тавалло» тахаллуси билан шеър ва мақолалари босила бошлайди. 1914 йил 30 августда Мунавварқори, Авлоний, М. Подшохўжаев, Ҳусанхўжа Дадахўжа ўғли (ёзувчи Саид Аҳмаднинг отаси), Саидабдулло Саидкарим ўғли Саидазимбоев, Комилбек Норбеков (жами 12 киши)лар билан биргаликда Тошкентда «Нашриёт» ширкатини тузиб, китоб чиқаришни йўлга қўядилар. 1915 йилда эса Авлонийлар ташаббуси билан тузилган «Турон» жамиятида фаолият кўрсата бошлайди. Лекин асл касби савдо ишларидан узилиб кетмайди. 1917 йил воқеаларига қадар мазкур соҳада мунтазам ишлайди.\nАдибнинг «Жиноий иши»да сақланган «Меҳнат дафтарчаси»дан шу нарса маълум бўладики, у шу йиллари ижодий соҳадан бошқа ҳамма иш билан шуғулланган. Ички ишлардан маъмурий-хўжалик, қурилишгача бор. Чунончи, 1918—19 йилларда Тошкентнинг дастлаб Эски шаҳар, сўнг Янги шаҳар ижроия қўмиталарида аъзолик қилган. 1919 йилда партияга кирган. Чекага хизматга олинган ва 1922 йилгача Республика коллегия аъзоси бўлган. 1922— 23 йилларда ушбу ташкилотнинг Эски шаҳар ижроия қўмитаси аъзоси, шикоятлар бюроси аъзоси, Фарғона ревтрибунал аъзоси вазифаларини бажарган. 1924 йилдан ички ишлар ва давлат муҳо-фазаси тизимидан узоқлашади, касаба уюшмасига ўтади. Ташсо-юз бошқармаси аъзоси, 1925—26 йилларда эса Тошкент саноат бирлашмаси Кустпромсоюз (Ҳунармандчилик саноати касаба уюшмаси) раиси бўлиб ишлайди. 1927 йил 23 октябрда молиявий камомад айби билан партиядан ўчирилиб, 5 йил қамоққа ҳукм қилинади, бироқ 1928 йилнинг 11 январида, чамаси айби исботланмаганлиги сабабли, озод этилади. Шу йил Қуруқ мевалар омборида таржимон бўлиб ҳам ишлаган экан. Йил охиридан 1930 йилнинг апрелигача КООПстрахсоюз (Ширкатлар суғурта уюш-маси)да инструктор, Нонмарказ инструктори (1930), Ширкатлар уюшмаси нозири (1930) вазифаларини бажаради. 1931 йилнинг 15 декабрида аризасига кўра ишдан бўшатилган. Хомашё ва савдо сектори нозири қилиб ўтказилган. 1933 йил 1 январдан Союззаготхлопок (Иттифоқ пахта тайёрлаш) идораси ихтиёрига юборилган. 1933 йил 22 ноябрь — Ўзпромстрой (Ўзбекистон саноат қурилиши) трестида назоратчи-инструктор; 1934 йил 15 апрель аризасига кўра ишдан бўшатилган. 1935 йил 29 январь — «Красний утильшик» («Қизил фойдаманд») артелида инструктор; 1935 йил 29 май аризасига кўра бўшатилган.\nСуд-тергов қоидаларига кўра айбланувчининг қилмишларигина эмас, уларнинг ташқи кўриниши, ажратиб турадиган хусусиятлари ҳақида ҳам маълумотлар келтирилар эди. Таваллонинг «Жиноий иши»да ҳам шу хил маълумотлар учрайди. Чунончи, «Анкета маълумотлари»да қуйидаги гапларга дуч келамиз: «Ташқи кўриниши: ўрта бўй, бўйи 1 метру 56 см, кўзи — қўй кўз, сочи -қора. Дарвоқе, «Жиноий иш» материалларида «айбланувчи»нинг яна бир жиҳати махсус таъкидланган: керагича нотиқ.\n1937 йил 14 августда Тавалло «аксилинқилобий», «Турон», «Шўройи ислом», «Иттиҳоди тараққий», «Миллий иттиҳод», «Миллий истиқлол» ташкилотларининг аъзоси, «миллионернинг ўғли», «шеърларвда миллатчилик ғояларини илгари сурган»ликда айбланиб, қамоққа олинади.\nҚамоққа олинганда оилада беш киши бўлган: ўзи — 54 ёшда, хотини Зуҳра Миёрова — 40 ёшда, ўғли Мақсуд Миёров — 16 ёшда, қизи Санобар Миёрова — 11 ёшда. 1913 йилда туғилган Раҳбар исмли қизи 1936 йилда турмушга чиққан бўлиб, Бухорода яшар эди.\nАгентура материалларидан: «Т. X. миллий республикани мустамлака» деб айтди. Кўпчилик орасвда «Ўзбек халқи ўзаро нифоқ ва қўрқоқлик орқасидан хорзор, қизилларга тутқун бўлди. Сабр косаси бир кун тўлади ва халқ совет ҳукуматига қарши қўзғалишга мажбур бўлади. Агар мен инқилобни шундай кунларга олиб келишини билсам эди, бутун вужудим билан унга қарши кура-шар эдим», деди.\nТўлаган Хўжамёровнинг тергов ишлари тезлашиб кетди. Ўзбекистон ички ишлар халқ комиссари муовини Леонов имзолаган «Айблов хулосаси» 1937 йил 9 сентябрда 25 кунда тайёр бўлди. Унда Таваллонинг 1919 йилда Осипов қўзғолонига «қатнашгани»гача «тасдиқлатиб» олинди ва бир қатор «айб»лар билан учлик ҳукмига ҳавола этилди.\nШу йилнинг 19 октябрвда НКВД қошвдаги учлик мажлисида Тавалло отиб ўлдиришга ҳукм қилинади. Ҳукм шу йил 10 ноябрда ижро этилади.\nАдабиётшунослик фанвда эса, унинг вафот йилини 1939 деб кўрсатиб келардик. Адиб 1968 йил 18 октябрда оқланди.\nТаваллонинг 1968 йилда Бухородаги қизи Расулова Раҳбарнинг ДХҚ вдораларига ёзган хатлари мазмунвдан англашилишича, бу йилга келиб, шоир оиласвдан ундан бошқа ҳеч ким қолмаган.\nТавалло асарларининг қайта нашри ва у ҳақдаги маълумотларнинг берилиши ҳам 1968 йилга тўғри келади. Марҳум М. Зокирий ва атоқли адабиётшунос — танқидчи О. Шарафиддиновларнинг ғайрат ва ташаббуси билан дунёга келган ва зарарли китоб сифатвда дарҳол йиғиштириб олинган «Тирик сатрлар»даги шоир ижодидан намуналар бу борадаги дастлабки қадамлардан эди. Унинг ягона шеърий тўплами «Равнақул-ислом» алоҳида ҳолда 1993 йилдагина нашр қилинди.\nБутун бу номни фақат бизда эмас, четда ҳам биладилар.\nТаваллонинг ижодкор сифатида шаклланишида Тошкент адабий муҳитининг роли катта бўлди. Унга сайрамлик шоир Юсуф Сарёмий устозлик қилди. Тахаллусни ҳам унга Юсуф Сарёмий берган.\nТаваллонинг шеър ва мақолалари 10-йиллардан матбуотда кўринади. Шоирнинг 1916 йилда «Равнақул-ислом» номи билан чоп этилган шеърий тўплами унинг ҳаётлик даврвда босилган битта-ю битта китобидир. Мақолалари тўпланган эмас. 20-йилларда «Муштум» ҳажвий журналининг фаолларидан эди. Мазкур журнал саҳифаларида «Мағзава» имзоси билан ўнлаб ҳажвий шеърлари чоп этилган, улар ҳам йиғилган, ўрганилган эмас.\nШоир ижодини баҳолашда асосий манба «Равнақул-ислом» бўлиб турибди. Тўплам ҳажман унча катта эмас, 70 тача шеър киритилган. Номи ўша йиллар учун кенг расм бўлган номлардан. Туркчилик, исломчилик руҳида. Вазн ва оҳанг анъанавий — арузда. Бироқ мазмун тамом янги. Туркистонни қоплаган жаҳолат ва нодонлик, тутқунлик ва турғунлик ҳақида. Унинг ҳам бошқа ривожланган, тараққий топган миллатлар қаторида фаровон ва бахтли яшашга бўлган ҳаққи-ҳуқуқи тўғрисида.\nШоир, биринчи навбатда, замон ҳодисаларидан илҳом ва таъсир олади. Кўпгина шеърлари ҳаётдаги конкрет янгиликлар, ўзгаришлар ҳақвда. Шунингдек, унинг сўнгги давр турк, татар, озарбойжон шоирларининг шеърлари билан ҳам яхши таниш эканлиги билинади. Чунончи, 1913 йилда Абдулла Тўқай вафотвдан қаттиқ қайғуради. Матбуотда чиқади. «Шеърларидан кўп баҳралар олгонлиғи»ни, турмуши ҳам Тўқайнинг «таржимаи ҳолига ниҳоятда ўхшаб кетганлиги»ни (у ҳам етим ўсган эди) ёзади. «Тотор қардошларимизнинг машҳур шоири марҳум Абдулла афанди Тўқаевнинг шеърина тазмин» номи билан унинг «Жумла фикрим кеча-кундуз Сизга оид миллатим», деб бошланадиган шеърига назирасини эълон қилади. Марҳум шоирнинг маслаку муддаосини, жумладан миллат йўлида жонини фидо этмоқни ўзи учун муқаддас бурч ҳисоблайди.\n«Миллат», «Миллият» тушунчаларига Авлоний ва Таваллоларга қадар шеъриятимизда бунчалик кўп эътибор берилган эмас эди. Хусусан, Таваллода ҳар бир шеър миллат, унинг шу кундаги аҳволи, жаҳон ҳамжамиятида тутган ўрни, тарихи ва тақдирига келиб боғланади. Шоир жаҳоннинг, чунончи Европа ва Америка халқларининг тараққиёт асридаги ҳаётига назар ташлайди. Бир томонда илм-фан, техника янгиликларини турмушга жорий этиб, оғирини енгил, ҳаётини фаровон қилаётган миллатлар, иккинчи тдмонда, Одам Атодан келаётган, аллақачон эскириб ишдан чиққан ишлаб чиқариш усули ва воситаларига маҳкам ёпишиб, дунёда шуни сўнгги мўъжизадек ушлаб олган Туркистон. Шоир ҳар иккисини муқояса қилади. Бу муқояса, ҳажвий мазмун ташийди, албатта.\nМасалан, шундай шеърларидан бири «оврўполилар ҳунари бирлан бизларни(нг) ҳунарларимизнинг фарқи» деб сарлавҳаланган. Шеър бошдан-охиригача кесатиқ-қочириқлар, истеҳзо асосига қурилган. Шоир шеърни ҳатто ўз миллатига эмас, «Оврўпо аҳлига» мурожаат билан бошлайди. «Оврўпо аҳли»ни баҳсга, мубоҳасага чорлайди. Шу аснода «занбурак» — «сопқон», «афтомобил» — «хўқанд ароба», «айрипилон» — «варварак», «зобут», «товар» — «бўйра-бордон» муқоясалари оддий мазах-кулгидан вазиятга фожеий мазмун берувчи заҳарли истеҳзога айланади. Ёки «Ибрат боғида» шеърини олайлик. Шоир истироҳат боғида сайр этаркан, икки хил манзарани кўради. Шу маънода ушбу «томоша боғ» аслида ибрат боғидир. Ана, бир гуруҳ «чаман булбуллари» боғда «товус» каби «хиром» қилмоқдалар, «ёз фасли оқ баданларига» «оқ кийимлар» кийган, «искамейка»ларда «роҳат қилиб» дам олмоқдалар. Бу инсоннинг ўз инсоний шаънини қадрламоғидир. Энди, иккинчи манзарага кўз ташланг. Йўл устида тўпланиб, қарғалардек қўнқайиб олган кишилар. Ана, бирови «кафши»нинг «лойи билан» «искамейка»га чўзилган. Ё бўлмаса, «ёз фасли» бўлишига қарамай, «пахталик»ни ташламасдан «елкага ёғини чиқариб» кийиб юрган, «уч қабат камзулни устидан» «саккиз қулоч белбоғ» боғлаб олган миллатдошларимизни айтмайсизми?! Нега бировлар озода кийиниб, чиройли бўлиб, ҳузур-ҳаловат билан юрганда биз «пайпоғимиз судраб» кўча чангитиб юрамиз. Ана, яна бири келяпти, «иштонни тизидан юқори» кўтариб олган, «кўкрак очиқ». Семиз қорни, жундор кўкрагини кўз-кўз қилиб келяпти. Унинг учун дунёда шундан буюк мартаба йўқ. Боғбон («садовник») йўқол («убрайс!») деб тўғри бўлса (томошабоққа маҳалий халқ кириб ўрис тўраларнинг ҳаловатини бузиши мумкин эмас-да), «гасподин»дан бошқа сўз айта олмай чулдираб қоламиз. Узоқда бирорта «мундир кийган соддат» кўринса, қўяверинг, боққа кирмасдан қуённи урамиз. Қоровул-поровул кўрсак-ку, худо урди, кўчама-кўча ошамиз. Уйга келганда эса юраги тоғмиз.\nМантиқан шундай хулоса чиқади: наҳотки бу ўша довруғи жаҳон Туркистон? Наҳотки бу шўринг қурғурлар дунёга қанчадан-қанча даҳоларни етказиб берган. Амир Темурдай жаҳоний зотлари билан ярим жаҳонга эгалик қилган, инсониятта инсонларча яшашни ўргатган, асрлар давомида куч-қудрат, ақлшижоат тимсоли бўлиб келган юртнинг фарзандларидирлар.\nАслида, шоир демоқчи бўлган гап ҳам шу.\nТавалло Ватан мавзуига алоҳида эътибор беради. Шеърларидан бири ҳатто «Суюкли Ватан ҳақинда» деб аталган. Унинг шеърларида «Турон», «Туркистон» атамалари, табиийки кўп учрайди. Масалан, Туркиянинг Қарс вилоятида юз берган бир зилзила муносабати билан ёзган шеъри бор. Шеър «Қарс мамлакатида фалокатзада мусулмон қардошлар ҳақида» деб номланган. Шеър шундай бошланади:\nКўрасиз, Турои эли, Қарсда мусулмонлардир,\nРаҳм этинг ҳолина сизлар, қардошлардир…\nНарироққа бориб, шоир бу фикрни яна таъкидлайди:\nЁрдам этмак қуни етти сиза, Турон аҳли,\nБу фалокатзадалар, туҳмата қурбонлардир.\n«Турон» туркистонлиларга қадим шаън-шавкатни эслатиб турарди, дунёни ўз мулкидай идора этган буюк боболарнинг «ур-ҳо»сини эшиттиргандай бўларди. Бу ҳам бир — усул. Иккинчидан, шоир уларнинг «қардош»лигига урғу бермоқда. Бу қардошлик шунчаки дин қардошлиги эмас, тил қардошлигига ҳам шама бор. У ерда турклар яшайдилар. Улар 10-асрларда Сирдарё бўйидан кетиб, Кичик Осиёда ватан қилиб қолган қариндошларимиздирлар. Бу ҳам ўз-ўзидан туркий қавмларнинг жаҳоний миқёсларга ёйилганига ишора қилади. Русия эса, Туркистонни турк дунёсидан имкон қадар узоқда тутишдан, қардошларини танитмаслик, ҳеч бўлмаса ёмонотлиқ қилишдан жуда манфаатдор эди. Уни етим қўзидай кўрсатишни истар ва олижаноб чўпонлик даъвосини қилар эди. Ниҳоят, шеърнинг яна бир жиҳати бор. Русия урушга кирган эди. Биринчи Жаҳон уруши авжида эди. Туркия Русияга қарши урушга қўшилган ва унинг бевосита «душман»ига айланган эди. Кўринаяптики, шоирнинг Ватан мавзуидаги шеърларида миқёс ҳам, мазмун ҳам жуда кенг.\n«Турон» ҳақидаги фикрни давом эттирамиз. Бу атама биргина шу шеърда эмас, бошқаларида ҳам учрайди. Мана айрим намуналар:\nДеюр астағфурулло, дафъатан шундоғму Туронлиғ…\n(«Уёнмаз эрса миллат» шеъридан)\nЁш-қари қадрини бил, Турон элин меҳмонидур…\n(«Мухаммаси Тавалло бар ғазали Мавлавий Юсуф Сарёмий» шеъридан).\nАйни пайтда, Ватанни «Туркистон» шаклида англаш ҳам табиийки, кўп учрайди:\nБаҳора дўнди Туркистон, очилди ғунчалар хандон,\nЮринг боғларда, эй ёрон, бу давронлар ғаниматдур.\n(«Наврўзлик ҳақинда» шеъридан)\nШунча Туркистон элинда нодон аҳли кўб вале,\nНосиҳ ўлмаз эрсалар, ақли расолардин насуд?!\n(«Халқға фойдаси тегмаганлар ҳақинда» шеъридан);\nБу Туркистон элиди» тобмадим иқрор, йўх, йўх, йўх.\n(«Жаҳон айвонида…» шеъридан).\nШоир тарих ҳақида сўз очганда, яна бир калимани тилга олади. Бу — Мовароуннаҳр. Жумладан, юқорида номи тилга олинган «Суюкли Ватан ҳақинда» шеъри шундай сатрлар билан бошланади:\nМовароуннаҳрдур тарихпа бизларга Ватан,\nАрзиғай бизлар санга хизматда бўлсак, жону тан.\nЭй Ватан, эзгу Ватан, авф айла, қадринг билмадук,\nЭмди билдук, бош кўтардук, кўрки, бизлар уйқудан.\nБу жуғрофий атамалар бир-бирига у қадар зид эмас. Бири хиёл кенгроқ, бири торроқ, фарқи шунда холос. Иккинчидан, дастлабки байтнинг ўзиданоқ унинг қадр-қиммати ҳақидаги гап ўртага тушади. «Арзиғай бизлар санга хизматда бўлсак жону тан», деб ёзади шоир ва «Ватан»га «жону тан»ни қофия қилади. Ватан қадри ҳақидаги бу таърифий фикр, мисрама-мисра, байтма-байт тараққий топиб боради ва ғазал мақтаъида:\nКеч гуноҳини Таваллони, Ватан, эзгу Ватан.\nБилди аслинг, қилди васфинг, бу ватандандур бадан, —\nдеб тугалланади. Бошқача айтганда, Ватан ва унинг сарҳадлари бизнинг баданимиз каби тану жонимизга туташдир. Ватанга дахл танга дахлдир, жонга дахлдир. У — шу қадар тан билан жонга қўшилиб кетган. Учинчидан, Ватан ўлик жисм эмас, жонлик тандир. Ва у ушбу тупроқда яшовчи ҳар бир ватандош тану жонига пайваста бўлмоғи лозим.\nНима учун шоир мақтаъда Ватандан гуноҳини кечмоқни сўрамоқда?!\nМатлаъда ҳар бир Ватан фарзандининг унинг олдидаги бурчини белгилаб берган эди. Сўнггида узр сўраяпти. Чунки шоир ўзини унга муносиб хизмат қила олмадим, деб ҳисоблайди. Унингча, биринчи вазифа миллатни уйғотмоқ эди, — у, иншоолло, уйғонди («уйқудан бош кўтарди»). Навбатдаги иш миллатни тарбияламоқ ва уни Ватан боғининг булбули мақомига кўтармоқ, уни баркамол қилиб тарбияламоқ ва юртнинг чинакам эгаси ма-қомини олиб бермоқ эди. «Зағон» («қарғалар»)ни хижолатга солиб, боғдан «жўнатиш» — мустамлакачилардан халос бўлмоқ эди. Афсуски, буларни амалга ошириб бўлмаётир. Шоир узрининг са-баби шунда. Лекин у мутлақо ишонади: «Бундоқча кунлар бор экан» дейдиган кунлар, албатта келади. Бу шоир тасаллисининг бош сабабидир.\nЗамонасининг жуда кўп шоирлари каби Тавалло шеърларида ҳам кенг ўринни Миллат ва Ватанга хизмат ҳисси ва шу муноса-бат билан ўз-ўзига ҳисоб эгаллайди. У бир шеърида «Ҳаволансин, ғизолансин, билинг, бу бир ҳумо, миллат!..» деб ёзади. Ундага мантиқ шундай: миллатнинг равнақи учун, биринчи навбатда, ақл ва ғайрат керак. Ғайрат эса иштиёқдан, меҳр-муҳаббатдан туғилади. Ақл ва ғайрат ишончни, ишонч ҳаракатни юзага келти-ради. Миллат унга мансуб ҳар бир кишининг жони-жаҳони, бахти-саодати. Бинобарин, ҳумо қуши. У кўкларга парвоз этмоғи лозим. Бунинг учун унга руҳ керак, мадад керак.\nШоир шеърларидан бири «Уз виждон-вужудима хитоб» деб номланган. Мухаммас шаклида ёзилган ушбу шеърнинг ҳар банди «Чиқ ичимдан, жоним эй, сан манга ҳамдамлашмасанг» сатри билан якунланади. Жонга хитоб ҳар банднинг якунловчиси бўлган-лигидан унгача шоир ўз вужудининг ҳар бир аъзосига шарт қўйиб чиқади. Бу шартлар Ватан ва Миллат манфаати йўлидаги хизматларга қаратилгандир. Чунончи, миллатга ёрдамлашмаган, унинг оғирини енгил қилмаган қўлнинг «пул тут»ишга ҳаққи йўқ, миллат ғамини емаган дил «хушнуд» бўлмаслиги керак. Бу ғамдан ёш тўкмаган кўзнинг очилмагани яхши. Миллатга суянчиқ бўла олмаган ақл ва фикрнинг боридан йўғи. Миллат ғамидан бошка сўзни сўзлайдиган тил лол бўлгани маъқулроқ ва ҳоказо.\nСаккиз бандлик ушбу мухаммаснинг биринчи ва сўнгги бандларини келтирамиз:\nБўлма хушнуд, эй дилим, миллат ғамин ғамлашмасанг,\nРавшан ўлма, эй кўзум, ёшинг тўкуб намлашмасанг,\nЧиқ ичимдан, жоним, эй, сан манга ҳамдамлашмасанг…\nМиллатинг маҳв ўлса, парво қилмаюрлар, ғам емас,\nБунларинг шўрбо-палов, норин ебон, чой ичса, бас,\nЧиқ ичимдан, жоним, эй, сан манга ҳамдамлашмасанг.\nШеър бир қадар маҳзун оҳангда якунланмоқда. Бу — умидсизлик, нажотсизлик оҳанги. Асорат ва залолат ўз ишини қилган. Миллат аллақачон, Авлоний айтганидек, тирик мурда («мадфун зинда»)га айланган. Унинг қорин қайғусидан бошқа қайғуси йўқ. Шаън-шукуҳ, ор-номус, ўзлиқдан нишон қолган эмас. Шоир миллатининг очиқ кўзли фарзанди сифатида бундай фожиага чидай олмайди. Шеърни шеър қилган дард — шу.\nТавалло халқ ҳаётини рўй-рост кўрсатишда шеър, шоир зим-масига катта масъулият юклайди. Чунончи, «Қаламга хитоб» шеърида унинг «ҳасрату андуҳ»дан, «меҳнат»дан «ёзишини», «тўғри ёз»ишини талаб қилади. Унингча, қаламнинг вазифаси виждонни уйғотмоқдир. Шоирлик бир умр уйғоқ виждон билан яшамоқдир. Шам мисоли ўзи ёниб, атрофни ёритмоқдир. Йўқ-йўқ, халқ, ватан ҳаётидаги ҳар бир ташвишу қувончдан чақмоқдек чакилмоқ, момақалдироқдек борлиқни ларзага солмоқдир… Унинг биргина қуроли бор. У ҳам бўлса ҳақ сўз. Ундан чекиниш қаламга ҳам, виждонга ҳам хиёнатдир.\nШеърият — бу кураш. Ўзининг омонат фароғати эмас, кўпнинг нафи, манфаати учун адолат ва адолатсизлик, яхшилик ва ёмонлик, эзгулик ва ёвузлик ўртасидаги кураш. Бас, шундай экан:\nКел Тавалло, бўл мусаввир, ол қаламни қўлға сан,\nЧек фронтлар сувратин, қўрсун ҳама наққошлар.\nШоир «ҳақиқат сўз»ни, дилбанд диёри дардларини айтиш билан кифояланмайди. Уни тузатишга диққатни қаратади:\nКамчиликни назму таҳрири Тавалло қилмасанг,\nКел бу кун манзур эмас, ёзма бўлак ашъор ҳеч!\n(«Ҳеч» радифли шеъридан)\nИккинчи бир шеърида эса, ўзини миллатнинг «отхонасида хиз-мат эт»ишга «миллатнинг шалтоғи»ни тозалашга сафарбар қилади («Томошабоғ хусусида»).\nБундай ҳол адабиётимизда илгари кўрилмаган эди.\nШоирнинг севимли мавзуларидан бири ҳуррият эди. У инсон эркини ҳар нарсадан устун қўйди. Унинг талқинидаги эркнинг маъноси ғоят кенг. Бу эрк сиёсий, иқтисодий мустақилликдан тортиб нафс қутқуларидан, қулликдан озод бўлишгача ўз ичига қамраб олди. У хотин-қизлар ҳурриятига кенг эътибор берди. Масалан, «Қариндош ва ҳамшираларимиз мазлума қизлар тилиндан» шеърида қизлар оталарига мурожаат қилишиб, уларни ҳам ўқитишни, уларга ҳам инсоний муносабатда бўлишни сўрайдилар. Бугина эмас, шеърда тенг никоҳ ҳакида сўз очилади:\nЎқутғон сўнгра вергонда, қуёв тенгдошимиз ўлсун,\nИков ҳам илмлик, ёшликда бирдек ёшимиз ўлсун,\nЖаҳонда шод ўлуб ҳамохират қардошимиз ўлсун,\nАгар чолларга тушсак, заҳр ичгон ошимиз ўлсун,\nИлоҳо, сақла, бизни дунёда мундоқ фалокатдан.\nШоирнинг бир қатор шеърлари давр янгиликлари, кундалик воқеалар ҳақида. Масалан, «Ойна» (муҳаррири Беҳбудий) журна-лининг (1913), «Садойи Туркистон» (муҳаррири Убайдуллахон Асатиллахўжаев) газетасининг (1914) чиқишлари, Исмоилбек вафоти (1914), Қарс (Туркия)даги зилзила (1914), айниқса, Биринчи Жаҳон уруши ва у билан боғлиқ ҳодисалар Тавалло диққатидан четда қолган эмас. Ўзбек театрининг майдонга келиш воқеаларига бағишланган бир эмас тўрт шеъри бор. Шулардан бири бевосита илк ўзбек театри томошаси 1914 йил 27 февралда Тошкентдаги «Колизей» театрида Авлоний труппаси томонидан Беҳбудийнинг «Падаркуш» драмаси қўйилишига бағишланган. Шунда машҳур маърифатчи Мунавварқори Абдурашидхонов театр ҳақида нутқ сўзлаган эди. Шеър ҳам шу воқеани ҳикоя қилишдан, «Чўқ мунаввар этди оламни Мунавварқоримиз» деб бошла-нар эди. Иккинчиси эса бу воқеани, яъни театр пайдо бўлишининг аҳамиятини таъкидлаб кўрсатди. Шоир фикрича, ёшларнинг театр ўйнаши, миллатнинг ҳаёт асари кўринганидан — тириклигидан нишонадир, «тараққийнинг хабари»дир.\nТаваллонинг «Равнақул-ислом»даги шеърлари эски шеър тизимимиз — арузда ёзилган. Лекин ундаги руҳ ва мазмун, кўрганимиздек янги. Шоир бармоққа 20-йилларда ҳажвияларида мурожа-ат қилди ва 20-йиллар ўзбек ҳажвий шеъриятининг эсда қоладиган намуналарини яратди. Бироқ совет даврида ёзилган шеърларини на ғоявий, на бадиий жиҳатдан 10-йиллардаги шеърларига қиёслаб бўлмайди. Улар енгил-елгш ёзилгандек, кўнгли тўлиб турган кишининг истеҳзосидек таассурот қолдиради. Бунинг сабаби, бизнингча иккита:\n1. Ижтимоий. Шоир камбағалпарварлик шиорлари билан ўзига оғдириб олган большевиклар сиёсатининг ғайриахлоқий ва ғайриинсоний моҳиятини тобора англаб боради. Миллат ва Ватаннинг тубсиз гирдобга кетаётганидан, ҳалокатнинг муқаррарлигидан, нажотнинг йўқлигидан изтироб чекади. Шўро идораларида, ҳатто унинг ҳуқуқ муҳофазасида ишлаётганидан қийналади. Кўнглини борлигича оча олмайди.\n2. Шахсий. Гувоҳ М. X. Ҳусанбоев маълумотига кўра, тахминан 1931 йилда ўғли Маҳмуд вафот этади. Бу нарса шоирга қатгиқ таъсир қилади, ичкиликка берилади. Хуллас, Тавалло ҳаётининг сўнгги 20 йили жуда кўп замондошлариники каби изтиробли, лекин деярли самарасиз кечди.\nЛекин у кўпроқ адабиётимиз тарихида 10-йиллардаги миллатни эрк ва адолатга уйғотган жўшқин, эҳтиросли шеърлари билан қолди. Бу шеърлар янги ўзбек шеъриятининг майдонга келишида муҳим бир босқич бўлиб тарихга кирди. Хусусан, Чўлпон шеъриятининг юзага чиқишида маънавий омиллардан бўлди. Ойбекнинг шоир шеърларини алоҳида бир самимият билан эсга олиши сабаби шунда.\n← Аввалги Аввалги Усмон Азим (1950)\nКейинги → Кейинги: Жаҳон адиблари адабиёт ҳақида


Ва ниҳоят, Xiaomi Mi 11’ни илк «жонли» расмларда кўрамиз! - Terabayt.Uz\nQualcomm компанияси кутилаётганидек Snapdragon 875 эмас, балки Snapdragon 888 5G деб номланган флагман чипсетини куни кеча тақдим этди. Чипсоз унинг базасида қайси компаниялар смартфон ишлаб чиқаришини айтган, улардан қай бири дастлабкиси бўлишини эса Xiaomi бош директори Лей Цзюнь (Lei Jun) айтган. Шунингдек...\nЎҚИНГ: Snapdragon 888 чипли илк смартфон Xiaomi Mi 11 эмас, балки... Xiaomi Mi 20 бўлиши мумкин!\nАфтидан, «Хитойча Apple» ўзининг навбатдаги флагманини номлашда саноқни бузмасликка қарор қилган. Бу қурилманинг Xiaomi Mi 20 эмас, балки Xiaomi Mi 11 деб номланишини исботловчи «жонли» расмлар тарқалди.\nУлардан биринчиси – янги флагманнинг реклама тасвири акс этган монитордан олинган сурат:\nКўриб турибмизки, компания бу смартфоннинг камерасини буткул ўзгача дизайнда ишлаган ва уни Xiaomi Mi 11 номи остида чиқармоқчи.\nИккинчи фотосуратда ҳам юқоридаги маълумотнинг тасдиғини кўрамиз – бу гал смартфоннинг ўзи «жонли» кўрсатилган! Xiaomi Mi 11 бош камераси модуллари квадрат блокка жойланган ва улардан иккита асосий сенсори бирлаштирилган. Шунингдек, фоточақноқ асоси камера датчигини ўраб турувчи ҳалқача шаклида ишлангани ҳам эътиборга лойиқ.\nФлагман корпусининг юқори қиррасида эса микрофон тирқиши ҳамда инфрақизил порт кўзга ташланади.\nМиш-мишларга қараганда, Xiaomi Mi 11 Pro моделининг камера дизайни бунга умуман ўхшамайди – унда датчиклар тиккасига бир қатор қилиб терилган. Ice Universe никли инсайдерга кўра, Xiaomi ушбу флагманларини мана шу декабрнинг ўзидаёқ намойиш қилмоқчи.\nЎҚИНГ: Экрани ёқиқ ҳолдаги Xiaomi Mi 11 Pro’ни илк бор «жонли» кўрамиз!


Дубайда шайх Муҳаммад ибн Рашид шарафига 817 млн долларлик стадион қурилади\n15:56 / 05.05.2016\nБугун, 5 май куни шайх Муҳаммад ибн Рашид Ал Мақтум БАА вице-президенти, амирлик бош вазири ҳамда Дубай амири билан бирга Муҳаммад ибн Рашид Стадиони моделини муҳокама қилди. Дубайнинг Ал Авир ҳудудида қурилиши режалаштирилаётган стадион 60 минг одамни сиғдира олади.\nДубай спорт қўмитаси раис ўринбосари Матар Ал Тойир дунёнинг биринчи тўлиқ кондиционерлаштирилган ва ердан кўтарилган стадион моделини намойиш этди. Стадион конструкцияси ФИФА стандартларига жавоб беради. Лойиҳага 3 миллиард дирҳам (тахминан 817 миллион доллар) ажратилган.\nСтадионда жисмоний машғулотлар зали, 5 мингта машинага мўлжалланган машиналар турар жойи, спорт музейи ва конференциялар зали жой олади.\nШайх Муҳаммадга лойиҳа дизайни маъқул келган ва у қурилиш ишларини белгиланган муддатда тугатилишини буюрган.


3. Қизилқум ва Ўзбекистоннинг жанубидаги камёб эндемик ўсимлик.\nПоялари жуда қисқа, асосидан шохланган, бир ёки бир нечта саватчали, бир йиллик ўт. Шохлари 7–15 см узунликда, ер бағирлаб ўсади, ётиқ жингалак-чалкаш тукли. Барглари кулранг, яшил, устки қисми ётиқ жингалак тукли. Илдизолди барглари бандли, чўзиқ тухумсимон, четлари ўйилган тишли, тиканли. Саватчаси битта ёки бир нечта, чўзиқ. Ўрама баргчалари наштарсимон, устки қисми жингалак тукли. Тожи оқиш. Уруғи 3 мм узунликда, ялтироқ. Апрель–майда гуллаб, меваси май ойида етилади.\nҚашқадарё, Бухоро вилоятлари, Қорақалпоғистон: Помир-Олойда Шеробод водийси (Учқизил тепалиги) ва Жанубий Қизилқумда тарқалган.\nҚолдиқ тоғларда ва тоғ этакларида, очилиб қолган ола жинсларда ўсади.\nЧорва молларининг кўплаб боқилиши, пичан ўрилиши ва махсус тупроқ шароитига мослашганлиги унинг камайишига сабаб бўлмоқда.


08:57 / 11.11.2016\nАҚШнинг янги сайланган президенти Дональд Трамп раҳбарлигининг биринчи юз кунида АҚШни Транстинч океани ҳамкорлигидан олиб чиқади. Politico нашри ихтиёрига келиб тушган Трамп штабининг ички ҳужжати, аниқроғи «йўл харитаси»га асосланган ҳолда шу ҳақда ёзмоқда.\nҲужжатда айтилишича, Трамп биринчи 100 кун давомида, маълум бир шартлар бажарилмаса, АҚШни Транстинч океани ҳамкорлиги ва Шимолий Америка эркин савдо ҳудудидан олиб чиқиши мумкин.\nЯнги президент, шунингдек, Хитойни расман «валюта манипулятори» деб эълон қилади ҳамда Америка компанияларининг хорижда харид қилинишида америкалик сармоядорлар учун бир хил имкониятлар тақдим этилгани борасида текширувларга кўрсатма беради.\nТаъкидланишича, янги президентнинг «йўл харитаси» Трампнинг сайловолди кампаниясида айтган баёнотларига асосланган. Шу билан бирга, Қўшма Штатларнинг янги раҳбари белгиланган режага оғишмай амал қилишига ҳеч қандай кафолат бериб бўлмайди, деб ёзади нашр.\nТрамп октябрь ойидаёқ, ўз президентлигининг илк 100 кунлиги режалари ҳақида сўз юрита бошлаган эди.\nДональд Трамп АҚШ Транстинч океани ҳамкорлиги Шимолий Америка эркин савдо ҳудуди


Ҳужжат кучини йўқотган " " 01.09.2020\n1.07.00.00.00 Молия ва кредит тўғрисидаги қонунчилик. Банк фаолияти / 07.20.00.00 Банклар ва кредит ташкилотларни ташкил этиш, қайта ташкил этиш ва тугатиш. Банк ва кредит фаолиятини лицензиялаш. Рухсат бериш тартиб-таомиллари;\n2.07.00.00.00 Молия ва кредит тўғрисидаги қонунчилик. Банк фаолияти / 07.21.00.00 Банк фаолияти / 07.21.21.00 Банк фаолиятининг бошқа масалалари;\n3.07.00.00.00 Молия ва кредит тўғрисидаги қонунчилик. Банк фаолияти / 07.27.00.00 Валютани тартибга солиш ва валютани назорат қилиш / 07.27.07.00 Валюта ҳисобварақлари;\n4.07.00.00.00 Молия ва кредит тўғрисидаги қонунчилик. Банк фаолияти / 07.27.00.00 Валютани тартибга солиш ва валютани назорат қилиш / 07.27.08.00 Валюта ва валюта бойликларини олиб кириш ва олиб чиқиш;\n5.09.00.00.00 Тадбиркорлик ва хўжалик фаолияти / 09.04.00.00 Аудиторлик фаолияти / 09.04.06.00 Айрим ташкилотлар аудитининг хусусиятлари]\n3.Молия / Аудиторлик фаолияти]\n«Тадбиркорлик фаолияти соҳасидаги рухсат бериш тартиб-таомиллари тўғрисида»ги Ўзбекистон Республикаси Қонунига ва Ўзбекистон Республикаси Вазирлар Маҳкамасининг «Тадбиркорлик фаолияти соҳасидаги рухсат бериш тартиб-таомиллари тўғрисида»ги Ўзбекистон Республикаси Қонунини амалга ошириш чора-тадбирлари ҳақида» 2013 йил 15 августдаги 225-сон қарорига мувофиқ, тадбиркорлик субъектларининг банк иши соҳасида рухсат бериш тартиб-таомилларидан ўтишининг ягона тартибини белгилаш мақсадида Вазирлар Маҳкамаси қарор қилади:\nБанк фаолияти соҳасида рухсат бериш тартиб-таомилларидан ўтиш тартиби тўғрисидаги низом 1-иловага* мувофиқ;\nБанкларда аудиторлик текширишларини ўтказиш ҳуқуқига сертификат беришда рухсат бериш тартиб-таомиллари тўғрисидаги низом 2-иловага* мувофиқ;\n1.07.00.00.00 Молия ва кредит тўғрисидаги қонунчилик. Банк фаолияти / 07.27.00.00 Валютани тартибга солиш ва валютани назорат қилиш / 07.27.07.00 Валюта ҳисобварақлари]\nЮридик шахслар — резидентлар томонидан чет элда ҳисоб рақамлари очишга рухсатномалар бериш тартиби тўғрисидаги низом 3-иловага* мувофиқ;\nВаколатли банклар томонидан нақд хорижий ва (ёки) миллий валютани олиб кириш ва олиб чиқишга рухсатномалар бериш тартиби тўғрисидаги низом 4-иловага* мувофиқ;\nЯнги бинонинг (банк филиалининг) Марказий банк талабларига мувофиқлиги ёки мўлжалланаётган бинонинг (банкнинг), асбоб-ускуналар, касса узелининг тайёрлиги ва дастурий-техник воситалар билан жиҳозланганлиги тўғрисида хулоса бериш тартиби тўғрисидаги низом 5-иловага* мувофиқ;\nТўлов агентлик тармоғи орқали жисмоний шахслардан тўловларни қабул қилиш бўйича фаолиятни амалга ошириш тартиби тўғрисидаги низом 6-иловага* мувофиқ тасдиқлансин.\n2. Вазирликлар ва идоралар бир ой муддатда ўзлари томонидан қабул қилинган норматив-ҳуқуқий ҳужжатларни ушбу қарорга мувофиқлаштирсинлар.\n3. Мазкур қарорнинг бажарилишини назорат қилиш Ўзбекистон Республикаси Бош вазирининг биринчи ўринбосари Р.С. Азимов ва Ўзбекистон Республикаси Марказий банки раиси Ф.М. Муллажонов зиммасига юклансин.\n(Ўзбекистон Республикаси қонун ҳужжатлари тўплами, 2014 й., 11-сон, 125-модда, 31-сон, 380-модда; 2015 й., 1-сон, 9-модда, 15-сон, 181-модда; 2016 й., 18-сон, 195-модда, 34-сон, 405-модда, Қонун ҳужжатлари маълумотлари миллий базаси, 11.08.2019 й., 09/19/661/3571-сон, 07.09.2019 й., 09/19/744/3712-сон)


Уста Николайнинг армони - Халқ сўзи\nУста Николайнинг армони\n14:38 16 Май 2018 Маданият\nНиколай Анисимов ижодидан намуналар. Фото: "Халқ сўзи"\nНиколай Анисимов миллий ҳунармандчилигимизнинг қадимий турларидан бўлган мискарлик, рехтагарлик, кандакорлик соҳаларида бирдек камолот касб этгани туфайли нафақат Бухорода, балки республикамизда ҳам юксак ҳурмат-эътибор қозонган. Бу соҳаларнинг қадрига етадиган мутахассислар, коллекционерлар уни биргина сўз билан “Уста” деб таърифлашади.\nБу ўз касбини севган инсон учун энг юксак унвон. У ясаган мискарлик, кандакорлик буюмлари ЮНЕСКОнинг Париждаги қароргоҳини, дунёнинг кўплаб мамлакатларидаги шахсий коллекцияларни, Бухородаги Абдухолиқ Ғиждувоний, Баҳоуддин Нақшбанд, пойтахтимизнинг Ҳастимом меъморий мажмуаларини безаб турибди. Фарзандлари Дмитрий, Владимир ҳам ота касбини давом эттиришмоқда. Ҳунармандлар ўртасида ўтказиладиган кўргазмаларнинг вилоят ва республика босқичларида уларнинг ишлари юксак баҳоланган.\nЯнги ижод номунаси яратилмоқда. Фото: "Халқ сўзи"


Энг муҳим | «ЭРУДИТ СПОРТ» - ФУТБОЛ ВА СПОРТ ЯНГИЛИКЛАРИ! | Страница 5\nМақолалар, Энг муҳим 13.10.2016\nДИЁР ИМОМХЎЖАЕВДАН: «ЮЛДУЗЛАР ФАБРИКАСИ»\nРоссия терма жамоаси Евро-2016 да расво иштирок этганидан кейин рус футболи оммаси оёққа турди. Бундай пайтларда мамлакатнинг ярми камида Леонид Слуцкийга айланса, қолган ярми файласуфлик тўнини кийиб олади.\nЕврофутбол, Мақолалар, Энг муҳим 23.09.2016\nМен қандайдир клуб эмас, яхши футбол мухлисиман. Янада ичкарироқ кириб борганимда қаршимда биринчи бўлиб Премьер-Лигани кўраман. Шу ичкарининг бирозгина файзлироқ ерида “Манчестер Юнайтед” деган клуб туради. Буни қандайдир муқаддас ришталар билан боғламоқчи эмасман, шунчаки футболдаги…\nМақолалар, Олий Лига, Энг муҳим 15.09.2016\nОРТИҒИГА ДАЪВОЙИМИЗ ЙЎҚ\n“Локомотив” Осиё Чемпионлар Лигасининг ярим финалига йўлланма олган Ўзбекистоннинг учинчи клубига айлана олмади. Шунга қарамай мен уни танқид қилмайман. Чемпионлар Лигаси ҳали старт олмай туриб айнан шу саҳифа учун мақола ёзгандим. Унинг қисқача мазмуни Ўзбекистон…\nМақолалар, Энг муҳим 25.08.2016\nБунақаси ҳали бўлмаган! Бир кунда тўрт Олимпиада медали! Бир кунда икки олтин! Бутун дунё ярим соат ичида Ўзбекистон мадҳиясини икки марта тинглади! Айтинг, бунақаси қачон бўлган? Қаерда бўлган?\nМақолалар, Олий Лига, Энг муҳим 04.08.2016\nОЛИЙ ЛИГА: ИККИНЧИ ДАВРАНИНГ ЭНГ МУҲИМ 10 ТРАНСФЕРИ\nОлий Лига иккинчи давраси олдидан клубларимиз бир қатор эътиборли трансферларга қўл уришди. Айниқса, совринли ўринлар учун курашаётган жамоаларимиз бу борада анча фаол бўлишди. Иккинчи давра олдидан «Эрудит Спорт» энг эътиборли «келди-кетди»ларга назар ташлаб, энг муҳим…\nМақолалар, Ўзбек спорти, Энг муҳим 04.08.2016\nРИО-2016: УЛАР ВАТАНИМИЗ ШАРАФИНИ ҲИМОЯ ҚИЛИШАДИ\nРио-Де-Жанейро шаҳрида бошланадиган Ёзги Олимпиада Ўзбекистон учун Мустақиллик тарихидаги олтинчи Ёзги Олимпиада Ўйинлари бўлади. Жамоа 2016 йилги мусобақаларга 70 спортчи билан ташриф буюрди.\nМақолалар, Олий Лига, Энг муҳим 02.08.2016\nМақолалар, Энг муҳим 13.05.2016\nДИЁР ИМОМХЎЖАЕВДАН: ХОТИРА ЁЛҚИНИ\nЖакартадаги ўқишдан қайтиб келган куним амаким келгуси режаларим ҳақида сўради. Ҳали бир қарорга келганим йўқлигини билгач, «Спорт» телеканалида ишлаш борасидаги фикрим билан қизиқди. Эртаси куни эса кутилмаган биринчи қўнғироқ бўлди, «Спорт» канали директори Давлат ака…\nХабарлар, Энг муҳим 07.05.2016\nДенисов «Локомотив» сафида 100-ўйинида майдонга тушди


Газета СБХ / 2013 год / № 7 / Қонунбузарликлар фош этилди\nХорижга қандай мақсадда бўлишидан қатъи назар, қуруқ ҳамён билан чиқилмаслиги аниқ. Лекин, бу мамлакатимиздаги нақд хорижий валюталарни исталганча олиб чиқиб кетиш мумкин дегани эмас. Амалдаги тартибларга мувофиқ, республикамизда резидентларга 2 000 АҚШ доллари эквивалентидаги нақд хорижий валютани божхона баённомасида ёзма қайд этиш шарти билан эркин олиб чиқиб кетишига рухсат этилади. Бундан ортиқ миқдордаги нақд валютани олиб чиқиш учун эса ваколатли банклар ёки Марказий банкнинг ўрнатилган тартибдаги рухсатномаси талаб этилади. Мазкур тартиблар ҳақидаги эслатмалар барча божхона постларининг баённомаларни тўлдириш устунларига ўзбек, рус ва инглиз тилларида ёзиб қўйилганига қарамай, сафарга отланган юртдошларимиз ва хорижликлар томонидан нақд хорижий валюталарнинг ноқонуний олиб чиқилишига йўл қўйилаётган ҳолатлар учраб турибди. Бу эса сири фош бўлгач, амалдаги тартиблардан бехабарлигини пеш қиладиган қонунбузарларнинг аслида божхоначиларнинг кўзини шамғалат қилишга уриниши иш бермаганини англатади.\nЯқинда «Тошкент-Аэро» ИБК ходимлари томонидан шу турдаги бир нечта қонунбузарлик ҳолатларининг олди олинди. Дубайга йўл олган пойтахтлик Э.Мавляновнинг 3 500 АҚШ доллари билан «хайрлашишига» тўғри келди. Чунки, у рухсат этилган 2 000 АҚШ долларидан ортиқ нақд валютани яширин йўллар билан олиб чиқишга уринган экан.\nСамарқандлик Б.Улугмуродов эса Тель-Авивга парвози олдидан курткасининг чўнтакларида «пайдо бўлиб қолган» 4 300 АҚШ долларини кўриб, «ёқасини ушлади.»\nБухоролик М.Халилованинг 4 700 АҚШ долларини яширинча олиб чиқиб, Истанбулда қандай сарфлаш ҳақидаги ўй-хаёллари ҳам чиппакка чиқди.\n«Тошкент-Москва» рейси олдидан божхона назорати чоғида наманганлик Р.Акбаралиев қўл юклари орасига яширилган 5 400 АҚШ доллари ҳақида божхона баённомасида ва оғзаки сўров пайтида маълум қилишни гўёки унутиб қўйибди.\n«Ўйчи ўйини ўйлагунича, таваккалчи ишини битиради». Россия Федерацияси пойтахтига йўл олган С.Кравченкога эса ушбу нақл иш бермади. У оз эмас-кўп эмас, 14 минг 900 АҚШ долларини чўнтакларига жойлаганча олиб чиқишга уринган пайтда божхоначилар томонидан тўхтатиб қолинди.\n2012 йилда «Тошкент-Аэро» ИБК ходимлари томонидан бошқа ҳуқуқни муҳофаза қилувчи идоралар вакиллари билан ҳамкорликда аниқланган 268 та қонунбузарлик ҳолатларида салкам 907 млн сўм эквивалентдаги нақд хорижий валюталарнинг ноқонуний олиб ўтилишига чек қўйилган.


АҚШ Россия ва Хитойни КХДРга қарши чоралар кўришга чақирмоқда\nАҚШ давлат котиби Рекс Тиллерсон Россия ва Хитойни Шимолий Корея охирги марта рактета учирганига қарши, унга нисбатан аниқ чоралар қабул қилишга чақирди.\nМосква ва Пекин Пхенньянинг бундай масъулиятсиз ҳаракатларига нисбатан ўз тоқатсизлигини билдириши шарт, деб баён қилди АҚШ давлат департаментининг раҳбари. Россия Шимолий Корея фуқароларининг мажбурий меҳнатидан фойдаланяпти, Хитой эса Пхеньянга нефть етказиб бермоқда, деб таъкидлади Тиллерсон.\nЖума куни эрталаб Шимолий Корея янги ракета синови ўтказди. Ўртача олисликдаги ракета 19 минутга яқин вақт давомида парвозда бўлиб, 3700 километр масофани босиб ўтди. У Япония устидан учиб ўтди ва Хоккайдо оролидан тахминан икки минг километр шарқда Тинч океанига бориб тушди.\nШу воқеа арафасида Пхеньян Японияни «ғарқ қилиш», шунингдек, «Американи зулмат ва култепага айлантириш» билан таҳдид қилганди. Бу таҳдиддан олдин БМТ Хавфсизлик Кенгаши КХДР термоядро ўқ-дорисини қўллагани учун Шимолий Кореяга қарши янги иқтисодий санкциялар тўпламини қабул қилган эди.\nБМТ Хавфсизлик Кенгаши КХДР янги ракета учирганидан сўнг, жума куни навбатдан ташқари зудлик билан ўтказиладиган маслаҳатга йиғилади. АҚШ, Жанубий Корея ва Япония бу мажлис чақирилишини сўраган, деб хабар қилмоқда, Reuters.


Коронаваҳима – Davronbek's blog\nPosted on March 15, 2020 April 4, 2020 AuthorDavronbekLeave a comment\nБугун шомдан кейин велосипедимни миниб Юнусобод тарафларга бордим. Йўл бўйи озиқ-овқат дўконлари, Юнусобод деҳқон бозоридаги тирбандликни кўриб, худо сақласин, уруш бошланиб қолдими, деб ўйлайсиз. Бозор атрофи машинага тўлиб кетган. Одамлар қоплаб маҳсулотлар олишяпти.\nМен кўрган йўловчиларнинг 15 фоизи ниқоб таққан. Йўл-йўлакай 20 тадан ортиқ дорихонага кириб чиқдим. Биронтасида ҳам ниқоб йўқ. Охири қўлдан олдим: 3500 сўм. Орада ишимни битириб чиқиб яна сўрасам 4000 га чиқибди. Одамлар 10-20 талаб оляпти.\nАксар дорихоналарда исириқ ҳам тугаган. Қўл учун антисептика воситаси ҳам дефицит. Бошқа пайт ҳеч ким олмайдиган бир боғ исириқни бозор атрофида 5000 сотишяпти.\nИшимни битиргач, атай Юнусобод бозорига кирдим. Кеч бўлса-да озиқ-овқат бозори ишламоқда. Нархлари билан қизиқдим. Ун, гуруч, ёғ ва бошқа озиқ-овқат маҳсулотлари нархи ошмаган.\nБозорда саримсоқ қолмабди. Килосини 50000 дан сотишибди. Лимон ҳам кам қолибди. Катталарини доналаб 3500-4500 дан сотишяпти. Мен бозор ичидан кичикроқларини 10000 дан олдим (килосини).\nБарча давлатларда бўлганидек, бизда ҳам ваҳима ва ажиотаж бўлиши табиий эди. Бу ҳолат узоғи бир ҳафтада ўз йўлига тушиб кетади, деб ўйлайман.\nВаҳима қилмаслик учун эса бир қанча сабаблар бор:\n1. Ўзбекистонда ҳали фавқулодда ҳолат жорий қилинмади. Кўчага чиқишга тақиқ қўйилгани йўқ. Ниқобни тақиб бемалол кўчага чиқиш мумкин.\n2. Бошқа давлатлар тажрибасидан маълумки, эпидемия энг чўққисига чиққан маҳалларда ҳам озиқ-овқат ва тозалик моллари дўконлари, дорихоналар ёпилмайди. Бундай пайтда давлат дефицитнинг олдини олиш учун барча чораларни кўриши шарт.\n3. Коронавирус 100 фоиз давосиз касаллик эмас. у 80 фоиз ҳолларда енгил кечади. Вирусни юқтириб олганингизни билмаслигингиз, у танангизда ўлиб, йўқ бўлиб кетиши ҳам мумкин. Уни юқтирганлар орасида ўлим асосан 70 ёшдан ошганлар орасидадир. 50 ёшгача бўлганлар орасидаги ўлим фоизи ярим фоиз ҳам эмас.\nАсосийси, ўзингизга ва оилангизга эҳтиёт бўлинг. Шифокорлар тавсия этган амалларни бажаринг. Шундагина бу синовдан эсон-омон ўтиб оламиз.\n← Previous Previous post: Номусли аждодларнинг аросатдаги авлодимиз\nNext → Next post: 10-16 ёш укаларимга тавсияларим


Бу аҳолининг юзига туширилган зўр тарсаки бўлди - Олимжон Ўсаров | Qalampir.uz\nБу аҳолининг юзига туширилган зўр тарсаки бўлди - Олимжон Ўсаров\nЖамият\t17 Октябрь 21:36 25978\nХабарингиз бор, кеча, 16 октябрь куни Транспорт вазирлиги Тошкентда жамоат транспортидан фойдаланишда йўловчилар ниқоб билан бирга мажбурий равишда қўлқоп ҳам кийиши тартиби ўрнатилганини эълон қилди. Кутилмаганда томдан тараша тушгандек айтилган бу талаб одамларнинг табини тирриқ қилмай қолмади. Нега дейсизми? Чунки транспортга миниш унинг йўл ҳақидан қимматга туша бошлади-да.\nВазирликнинг янги қоидасига собиқ депутат, журналист Олимжон Ўсаров ўз муносабатини билдириб ўтди. У вазирликнинг янги чекловини пандемия ва карантин сабаб иқтисодий аҳволи баттар қийинлашиб қолган аҳолининг юзига туширилган зўр тарсаки бўлди, деб баҳолаган.\n“Ноилож, эҳтиёт бўлинг азизлар, яна рейдлар, пойлашлар ва жарималар бошланди!”, дейди Ўсаров. Унинг бундай дейишига асос ҳам йўқ эмас.\nКеча вазирлик қўлқоп қоидасини эълон қилганда махсус ишчи гуруҳи транспорт инфратузилма объектлари ва жамоат транспортида кучайтирилган тартибда назорат тадбирларини ўтказишини ҳам қистириб ўтганди.\n“Бошқача айтганда, тиббий ниқоб ва тиббий қўлқопда бўлмаганларни ушлаб олишса, аҳволига вой!”, дея одамларни огоҳликка чақирган Олимжон Ўсаров.\nУ сўзида давом этиб, карантин чекловларини белгилаб келаётган Республика махсус комиссияси қарата шундай дейди:\n“Эҳ, ҳурматли комиссия аъзолари! Ўзингиз жамоат транспортида юрмайсиз-да. Ҳаттоки, жамоат транспортидан ким фойдаланишини ҳам билмайсиз.\nУлар — Сиздаги каби хизмат машинаси йўқлар, таксида ҳам “кататса” қилиш имкони бўлмаган ҳамшаҳарларимиз. Аслида, улар 2 соат ишлатиши лозим бўлган тиббий ниқобни ювиб-ювиб, бир неча кун ишлатиб юрган одамлар. Энди уларга тиббий ниқоб билан бирга тиббий қўлқопда бўлишни мажбур қиляпсиз.\nАслида бир дона тиббий қўлқоп қанча туширишини биласизми? 5 фарзанди жамоат транспортида мактаб ва институтга қатнайдиган ота бир кунда неча сўмлик тиббий қўлқоп харид қилиши кераклигини-чи? Ва энг муҳими, уни олиб беролмаслигини-чи?\nШу пайтгача қабул қилинган қарорларни эсланг! Аввал уйда ўтир, дейилди, кўчага чиққанлар жаримага тортилди. Кейин кўчага чиқинглар, уйда юқиш хавфи баландроқ, деди жаноб Нурматов.\nДастлаб ҳамма жойда хлорли дизенфекция коридорлари ўрнатиш талаб этилди. Миллардлаб маблағ сарфланиб, кордидорлар ўрнатилгач эса, бу самарасиз восита, уни йўқотинглар, дейилди.\nЭнди навбат тиббий қўлқоп бизнесига келдими, жаноблар?!”\nP.S.: Олимжон Ўсаровнинг айтганлари, афсуски, кўз ўнгимизда ўтган 5-6 ой ичида юз берди. Бу ишларнинг бошида турганлар эса хатосини тан олишни истамаяпти ҳам. Аксинча, зўрма-зўраки янги талаблар ўйлаб топиляпти, унинг асослилиги тушунтирилмаяпти ҳам. Балки бу талаблар ортида ижтимоий тармоқларда янграётганидек кимларнингдир манфаати ётган бўлса не ажаб.\n18 Октябрь 12:10 44862\n18 Октябрь 15:38 30741\n18 Октябрь 23:33 26189\n19 Октябрь 20:43 24101\n19 Октябрь 11:15 23923


Тойлоқда нега аёллар қўли қайрилиб, машинага тиқилганди? — Туман ИИБ Қўтирбулоқдаги воқеага изоҳ берди\nМаълум бўлишича, юқоридаги можарога сабаб бўлган қурилиш бошланган ер 2009 йилда «Afsona travel» МЧЖга берилган, аммо 10 йил ичида бу ерда ҳеч нарса қурилмаган. Ўзлаштирилмай ётган ер эса шубҳасиз, қандайдир можарога сабаб бўлади. Ҳар бир қарич ердан унумли фойдаланиш ўрнига вилоятнинг энг унумдор ерларга эга бўлган туманларидан бири Тойлоқда ернинг 10 йиллаб бўш ётиши хунук ҳолат.\nТойлоқлик 5 ёшли Баҳромжон туғилганидан буён юрак нуқсони билан яшайди. У зудлик билан операция қилиниши керак


Қаршида китобга ёдгорлик ўрнатилди\n20 январ 2021, Тошкент вақти: 18:39\nҚаршида китобга ўрнатилган ёдгорлик.\nҚарши давлат университети биноси олдида 8 июль куни китоб монументи очилди.\nВилоят ҳокимлиги ахборот хизматининг билдиришича, “монументда 12 дона энг нодир асарлар тўплами” акс этган.\nБу китобларда Алишер Навоий, Абу Али Ибн Сино, Заҳириддин Муҳаммад Бобур, Абдулла Орипов, Шароф Рашидов ва бошқаларнинг номлари зикр этилган.\n“Бундан ташқари ‘жавонга’ Бальзак, Шекспир, Пушкин каби жаҳон адабиётининг етакчи намояндалари ҳам киритилган", — дейилади хабарда.\nЖаҳон давлатларининг жуда кўп шаҳарларида китоб ва китоб ўқиётган одамларга бағишланган монументлар ўрнатилган.\nМаълумотларга қараганда, китобга ўрнатилган ёдгорликларнинг кўплиги борасида Испания жаҳондаги биринчи ўринда туради. Бу мамлакатнинг ҳар бир шаҳрида бундай ёдгорликлар ўрнатилган.\nРоссиянинг Москва, Санкт-Петербург, Новосибирск каби катта шаҳарларида ҳам китоб монументлари мавжуд.\nАнглиянинг Уэллс, Беларуснинг Гомель, Украинанинг Киев, Германиянинг Берлин ва Дармштадт шаҳарларида ҳам китоб ва китоб ўқиётган одамларга бағишланган оригинал ёдгорликлар ўрнатилган.\nБундай монументлар Италия, Австрия ва АҚШда ҳам мавжуд.\nМарказий Осиёда Қирғизистон пойтахти Бишкекда Манас қирғиз-турк университети ҳудудида китоб монументи ўрнатилган. Унга турк ва қирғиз тилларида “Халққа хизмат - Ҳаққа хизмат” деган сўзлар ёзилган.\nТуркманистон пойтахти Ашхабодда мамлакатнинг биринчи президенти Сапармурод Ниёзовнинг “Руҳнома” китобига ёдгорлик ўрнатилган.


Манғистау вилоятида 200 та қиз ҳомиладор бўлиб қолган | Мулоҳаза қила оладиганлар учун.\nМанғистау вилоятида 200 та қиз ҳомиладор бўлиб қолган\nДекабрь 15, 2016 от mulohaza в Кун нафаси // 1 Комментарий\n2016 йилнинг бошидан Манғистау вилоятида 200 та ўсмир қиз ҳомиладор бўлиб қолди, уларнинг энг кичиги 15 ёшлик мактаб ўқувчисидир. 98 та қизча эса ёш бўлишига қарамай она бўлган. Бу ҳақда минтақанинг штатсиз катта педиатри Нурсулу Мухамбетяров «Мой Город» порталига гапириб берган, деб ёзади yangidunyo.uz.\nҲомиладор бўлган қизларнинг аксари қишлоқларда истиқомат қилишади. 128 та ҳодиса рўйхатга олинган бўлиб, уларнинг ёшлари 15 дан 18 гача. 70 таси шаҳарлик қизлар. Яна 38 таси Қизил Ўрда ва Жанубий Қозоғистондан келганлардир.\nМедикларнинг айтишига кўра, ҳомиладорликнинг асл сабаби ёшларнинг ҳомладан сақланиш йўлларини ва аборт оқибатларини билмасликдан келиб чиқаётган эмиш.\nЭслатиб, ўтамиз Алмати вилоятида жорий йил бошидан 15 ёшлан 17 ёшгача бўлган 437 та қиз ҳомиладор экани аниқланган, деб хабар қилади Tengrinews.kz.\nБулар расмий аниқ бўлиб қолган маълумотлар, аниқ бўлмагани ёки шифокорлар айтмоқчи ҳомиладан сақланиш йўлларини билиб, ҳомиладор бўлмаётганлар қанча?! Зино ҳаром эканини ва зинодан сақланишни ўргатиш энг тўғри йўл эмасми? Ёки зинодан сақланишга чақириқ ҳам радикализм унсури сифатида баҳоланадиган бўлганмиз… Қизларимизга раҳм қилмаймизми ва улар тушажак оташдан уларни огоҳлантирмаймизми?\nМақола 2 766 марта ўқилган\t1 Комментарий для Манғистау вилоятида 200 та қиз ҳомиладор бўлиб қолган\nДекабрь 28, 2016 в 9:26 пп //\nОтветить\tInsof bersin xammamizga


АҚШда муҳожирларга грин-карта бериш қоидалари қатъийлаштирилди » Ўзбекистон янгиликлари – Zamin.uz\nАҚШда муҳожирларга грин-карта бериш қоидалари қатъийлаштирилди\n13 авг, 11:41 641 Дунё\nАҚШ келажакда ижтимоий нафақа олишга муҳтож бўлиши мумкин бўлган хорижий фуқароларга грин-карталар бериш қоидаларини қатъийлаштиришга қарор қилди. Тегишли ҳужжат АҚШ Федерал реестри сайтида жойлаштирилган.\nАҚШ Ички ишлар вазирлиги ҳузуридаги Фуқаролик ва иммиграция масалалари бўйича хизмат директори Кен Кучинеллининг сўзларига кўра, янгилик имкон қадар камроқ чет эллик шахс давлат қарамоғида бўлишини кафолатлайди.\n- Қоидалар кейинчалик давлат томонидан қўллаб-қувватланувчи хорижликларнинг Қўшма Штатларга келиши ва грин-карта олишига тўсиқ қўяди, - деди у брифингда.\nТаъкидланишича, янги ҳужжатда давлат қарамоғида бўладиган шахснинг аниқ таърифи шакллантирган. Ушбу тоифага битта нафақа ёки 36 ойлик даврда 12 ойдан кўпроқ вақт давомида нафақа олувчилар киритилади. Шу билан бирга, бир ойдаги иккита нафақа икки ойга тенглаштирилади.\nЯнги қоидалар икки ойдан кейин кучга киради.\nПенсия ва нафақаларни тайинлашга доир ҳукумат қарори лойиҳаси тайёрланди 01 май, 07:15\nАҚШ ҳукумати грин-карта бериш жараёнини қатъийлаштирмоқчи 23 сен, 12:39\nТрамп маъмурияти грин-карта олиш жараёнини мураккаблаштирмоқчи 07 авг, 23:25\nЁш болали оилаларга моддий ёрдам бериладими? Бу қандай тартибда амалга оширилади? 02 мар, 18:11\nАҚШда грин-карта дастурини тўхтатмасликка қарор қилинди 02 ноя, 08:45


Ва - Строительство / ремонт / уборка в Ташкент - OLX.uz\nУслуги строительства, ремонта и отделки Ташкент - ва\nАрхитектор. Сиз хохлаган турдаги турар ва нотурар бинолар лойихаси\nМДФ ешиклар ясймиз ва урнатамиз\nТравертин минералка дождик тез ва сифатли даражада\nГазон экамиз арзон ва сифатли\nСифатли ва арзон евро ремонт\nАрзон ва сифатли ДАРВОЗА панжара перила навес ясаймиз.\nАрзон ва сифатли навес, дарвоза, агражденя\nГазон экамиз ва ландшафт дизайн к,иламиз\nТом ёпамиза профнастил ва бошка турдаги\nЛеса ижара ва сотиб олишга бор.\nЛеса-аренда ва сотув!Опалубка хам арендага бор.\nАрхитектура, дизайн ва лойиҳа!!!\nОргстеклога 3d гуллар ва расмлар\nрешётка, ограждения козерок арзон ва сифатли kvadrati\nСифатли ва тез дарвозалар ясаб урнатамиз


2012 йилда Эски Жўва бозорида йўқолган Наргизанинг жасади Паркентдан топилди (видео) - Darakchi\nЖИНОЯТ 27.11.2021, 19:38\nСаккиз йил аввал бедарак йўқолган 17 яшар (ўша пайтда) қизнинг дараги чиқди. У қотиллик қурбони бўлган экан. Бу ҳақда "Ёшлар" телеканлида тайёрлаган "Янги давр" дастурда айтилмоқда.\nВоқеа, 2012 йилнинг 25 сентябрь куни 1995 йилда туғилган зангиоталик Н.Ғ. «Эски Жўва» бозорида йўқолиб қолади. Йиллар ўтиб маълум бўлишича қиз ваҳшийларча ўлдирилган ва унинг қотили ўгай ота эканлиги аниқланди. Қизининг жасади Тошкент вилояти Паркент туманида жойлашган уйнинг ертўласидан топилган.\nМасъулларнинг аниқлашича, марҳума Н.Ғ оҳирги марта онасининг турмуш ўртоғи чақиргани учун "Эски Жўва" бориб, кейин уйга қайтмаган.\nҚизнинг уйдигилари уни излаб Ички ишлар органларига мурожаат қилган.\nЯқинлари айтган кўрсатмалардан келиб чиқилиб, ўша пайтдаёқ иш очилган. Аммо ўтказилган, дастлабки тергов жараёнида гумондорни айблаш учун етарли далиллар бўлмагани учун жиноят иши ҳаракатдан тўхтатилади.\nБош прокуратура масъулининг ахборотидан жиноят иши марказий маҳкама томонидан назорат тартибида ўрганилиб (01.04.2020 й.), унда қотиллик жинояти аломатлари борлиги эътиборидан «дело» ЖКнинг 137-моддасидан 97-моддаси («Одам ўлдириш») 1-қисмига қайта малакалаш тўғрисида қарор чиқарилган. Жиноят иши қайта малакаланиб, тергов ўтказиш учун туман ИИБдан Тошкент шаҳар прокуратурасига ўтказилганидан сўнг нисбатан қисқа вақтда тўққиз йил аввал содир этилган жиноят фош этилди.\nҚотил 1984 йилда Сурхондарё вилоятининг Узун туманида туғилган. Ёлланма устачилик билан шуғулланиб келган Т.Санжар 2009 йилда ўзидан қарийб 11 ёш катта зангиоталик Н.У. (бедарак йўқолган қизнинг онаси) билан шаръий никоҳдан ўтиб, бирга яшаб келган.\nЖиноят содир этган шахс 20 йилдан ортиқ вақтга озодликдан маҳрум этилди.


Буюк ёзувчи Лев Толстойнинг уруш ва унинг даҳшатли оқибатлари, ўзига хос қонуниятлари юксак маҳорат билан акс эттирилган "Уруш ва тинчлик" асаридан парчаларни эътиборингизга ҳавола этаяпмиз. Ўйлаймизки, асар мутолаасидан сўнг сизда урушларнинг нақадар бемаъни экани ва тинчликнинг бебаҳо неъматлиги ҳақидаги тасаввур янада қатъийлашади.\n...уруш бошланиб кетди, яъни инсоннинг ақл-идрокига ва табиатига сира тўғри келмаган воқеа юз берди. Миллионларча кишилар бир-бирларига шу қадар кўп жабр-зулм қилдилар, бир-бирларини алдаб, бирларига хиёнат этдилар, қалбаки пуллар чиқариб, бир-бирларини таладилар, ўт қўйдилар, шу қадар кўп одам ўлдирдиларки, дунёдаги барча судлар солномаси ҳам бутун аср бўйи бунчалик кўп воқеани қайд этолмаганди, аммо бу ишларни қилган кишилар ўша даврда ўз қилмишларини сира жиноят деб билмаган эдилар.\nИнсон ўзи учун онгли равишда яшайдию, лекин тарихий мақсадларга, умумбашар мақсадларига эришмоқ учун онгсиз қурол бўлиб хизмат қилади. Содир бўлган ишни қайтариб бўлмайди, бу иш бошқа миллионларча одамларнинг иши билан бир вақтга тўғри келиб қолиб, тарихий аҳамият касб этади. Инсоннинг жамиятдаги мавқеи нақадар юксак бўлса, одамлар билан муносабати қанчалик кенг бўлса, бошқалар устидан ҳукмронлиги шунча кучли бўлади, унинг ҳар бир ҳаракати азалдан белгиланган ва ҳар бир ҳаракати шунчалик зарурий бўлади.\nТарих, яъни шуурсиз ҳолда ғуж бўлиб яшаган башариятнинг ҳаёти подшолар ҳаётининг ҳар бир дақиқасидан ўзи учун, ўз мақсадига эришмоқ учун қурол тариқасида фойдаланади.\nТабиат оламида бўрилар нечоғли зарур бўлса, давлат идораси организмида ҳам бундай одамлар шу чоғли зарур, буларнинг ҳукумат бошлиғи ёнида бўлиши ва унга яқинлиги нақадар номувофиқ кўринса ҳам, булар доим ҳозир ва нозирдирлар.\n...нима учун ҳамма ҳарбий даҳо, ҳарбий даҳо деб жар солади? Наҳотки сухари етказиб беришни ўз вақтида буюра олган, бировга ўнгга, бировга сўлга юришини кўрсата олган киши даҳо бўла олса? Бунинг сабаби шуки, ҳарбий кишилар савлат ва салтанат эгаси бўлиб, бир тўда разиллар хушомадгўйлик билан бу салтанатга алоқаси бўлмаган даҳолик хислатларини нисбат берадилар, уларни даҳо деб атайдилар. Аксинча, мен таниган энг яхши генераллар ё маърифатсиз, ё паришонхотир кишилар бўлган.\nЯхши саркардага даҳолик ҳам, бошқа бирон айрим хислат ҳам керак эмас, билъакс, яхши саркарда инсоннинг энг юксак, олижаноб фазилатларидан, яъни муҳаббат, шеърият, нафосат, файласуфона иштибоҳлардан маҳрум бўлиши шарт. Саркарда фикр доираси тор, қилаётган ишининг муҳимлигига қатъиян ишонадиган (акс ҳолда сабри чидамай қолиши мумкин) киши бўлмоғи керак. Ўшандагина у жасоратли саркарда бўла олади. Агар саркарда бўла туриб бировни севса, бировга раҳми келса, бу адолатми, адолатсизликми, деб ўйлаб ўтирса, ундай саркардадан худо ўзи сақласин.\n...ҳарбий ишдаги муваффақият саркардаларга эмас, балки сафдаги солдатнинг: "Ҳалок бўлдик", ёки "Ура!" деб қичқиришига боғлиқ. Фақат мана шу сафларда фойдали бўлишингга амин бўлиб, хизмат қила оласан!\nБарча ишбиларманд доно арбобларнинг доимий қисмати шу, улар жамиятда нақадар юксак ўринни ишғол этишса, ихтиёрлари шунчалик ўз қўлларида бўлмайди.\nХавф-хатар таҳлика солаётган чоғда ҳамиша инсон қалбида бир хил кучга эга бўлган овоз баравар садо беради? Бири жуда ўринли равишда, одам бошига тушаётган хавфнинг моҳиятини англасин, ундан қутулиш тадбирларини топсин деса, иккинчиси яна ҳам ўринлироқ тарзда, хавф-хатарни ўйлаб ўтиришдан оғирроқ ва машаққатлироқ нарса йўқ, тақдирга тадбир кўриш инсоннинг қўлидан келмайди, яхшиси фалокат юз бергунча, унинг ҳақида ўйламасдан, кўнгилни хуш қилиш керак дер эди. Ёлғизликда одам ҳамма вақт биринчи садога қулоқ солади, аммо кўпчилик бўлганда, билъакс, иккинчисига қулоқ солади.\n- Ахир уруш шахмат ўйинига ўхшайди деб айтишади-ку, - деди Пьер.\n- Тўғри, ўхшайди, лекин шахмат ўйинидан бунинг жиндай фарқи бор: шахмат ўйинида сен ҳар гал юришдан олдин истаганингча ўйлашинг мумкин, вақт-фурсат деган гап билан ишинг йўқ, тағин шуниси ҳам борки, шахмат ўйинида от пиёдадан кучлироқ, икки пиёда ҳамиша бир пиёдадан кучлироқ бўлади, урушда эса баъзан бир батальон дивизиядан кўра кучлироқ, баъзан бир ротадан кучсизроқ бўлиши мумкин.\n- Муваффақият ҳеч қачон позицияга, яроғ-аслаҳага, ҳатто қўшинларнинг миқдорига боғлиқ бўлган эмас, шундай бўлгандан кейин позициянинг аҳамияти ўз-ўзидан маълум.\n- Бўлмаса нимага боғлиқ?\n- Менинг, унинг, - у Тимохинга ишора қилди, - ва ҳар бир солдатнинг сезгисига боғлиқ.\nҒолиб чиқаман деб қатъий аҳд қилган кишиларгина жангда ютади.\n"Энг ёмони шуки, биз "уруш-уруш" ўйини ўйнаб келдик ва олижаноблик кўрсатяпмиз ва ҳоказо. Бу олижаноблик ва ҳассослик бузоқ сўйилаётганини кўриб ҳушдан кетган бойвучча хотиннинг олижаноблиги ва ҳассослигига ўхшайди. Бойвуччанинг кўнгли шу қадар бўшки, қонга қаролмайди, лекин бу бузоқнинг гўштини қайла билан пишириб берсанг иштаҳа билан ейди".\nУрушдан мақсад одам ўлдиришдир, урушнинг қуроли - жосуслик, хиёнат, хоинларни тақдирлаш, аҳолини ғорат қилиш, уларни талаш ёки армияни озиқ-овқат билан таъминлаш мақсадида уларнинг бор-йўқларини ўғирлаш, ҳарбий макр деб аталган ёлғончилик; ҳарбийлар табақасининг хулқу ахлоқи эрксизлик, яъни ҳарбий интизом, бекорчилик, жаҳолат, бағритошлик, фосиқлик ва ароқхўрликдан иборат. Лекин шундай бўлса ҳам бу юқори табақа, ҳамма уни иззат-эҳтиром қилади. Хитой подшосидан бўлак ҳамма подшолар ҳарбий мундир кийишади, кимки халқни кўпроқ ўлдирса, унга кўпроқ мукофот берилади... Бир-бирларини ўлдирмоқ учун эртага бўладиган уруш сингари, бир жойга тўпланишади, бир-бирларини ўлдиришади, ўн мингларча одамни майиб қилишадию кейин эса шунча одамни ўлдиришгани учун (буни яна ҳам ортиқроқ қилиб кўрсатиб) шукронасига тоат-ибодат қилишади, қанча кўп одам ўлдиришган бўлса, хизматларини шунча катта қилиб кўрсатиб, ўзларини ғолиб деб эълон қилишади. Худо буларга қандай қараб ва бу гапларга қандай қулоқ солиб тураркин!\nУлар берилган буйруқларни бажармаслик, ё ўзбошимча, мустақил фармон беришдан қўрқмасдилар, чунки жангда кишининг кўзига жондан бўлак нарса кўринмайди, баъзан шу ширин жонни сақламоқ учун орқага қочмоқ керак бўлса, баъзан олдинга югурмоқ керакдай кўринади, шунинг учун ҳам жанг тўполони ичидаги кишилар ҳар бир дақиқанинг ўзига, вазиятга қараб иш кўришади.\nҚора булут йиғилиб, ўликлар, ярадорлар, ўтакаси ёрилган, ҳолсизланиб қолган ва иккиланиб турган одамлар устига ёмғир томчилай бошлади. Ёмғир гўё: "Ҳой одамлар, бас, бас энди. Бўлди.. Кўзларингни очинглар. Нима қиляпсизлар?" дер эди.\nҲамманинг юзида иккиланиш аломати пайдо бўлди, ҳамма қалбларда бир савол туғилди: "Нима учун, ким учун мен одамларни ўлдиряпман ва ўзимни қурбон қиляпман? Истаганингизни ўлдираверинг, хоҳлаганингизни қилаверинг, мен тўйдим, бас!" Шу фикр кечга томон ҳамманинг қалбида пишиб етилди. Бу одамларнинг ҳаммаси қилаётган ишларидан ҳар лаҳзада даҳшатга келишлари, қўлларидаги яроғларини ташлаб, бошлари оққан томонга қараб қочишлари мумкин эди.\n"Лекин фатҳ ҳеч қачон фотиҳсиз бўлгани йўқ; давлат тўнтариши ҳеч қачон буюк кишисиз бўлган эмас", - дейишади тарихчилар. Дарҳақиқат, дейди инсон ақли, ҳар гал фотиҳлар майдонга келганда уруш бўлган, лекин бу нарса урушларнинг сабабчиси фотиҳлар эканлигини исботлаб беролмайди, уруш қонунларини айрим шахслар фаолиятига боғлаш мумкин эмас. Мен ҳар гал соатимга қараб, унинг мили ўнга келиб етганини кўрганимда қўшни ибодатхонада жом чалинаётганини эшитаман, лекин ҳар дафъа соат мили ўнга етганда жом чалиниши билан мен жомнинг ҳаракатга келишига соат милининг вазияти сабаб бўлди, деган хулоса чиқаришга ҳақли эмасман.\nҲамма тарихчилар бир-бири билан тўқнашган давлатлар ва халқларнинг ташқи фаолияти урушлар орқали ифодаланади, катта ё кичик ҳарбий муваффақиятлар натижасида давлатлар ва халқларнинг сиёсий кучи бевосита ортади ё камаяди, деган фикрни тасдиқлашади.\nМодомики ҳаёт бор экан, худо бор, деган ақидадан лаззатланиш ҳам бор. Ҳаётни севмоқ, худони севмоқ демакдир. Бу ҳаётни ўзининг бегуноҳ азоб чекаётганда севиш, энг қийин ва энг саодатли севгидир.\nОдам жон бераётган ҳайвонни кўрса ваҳимага тушади: ўзининг моҳиятини ташкил этган нарса, назарида, яшашдан тўхтагандай бўлади. Аммо жон бераётган махлуқ одам ва яна севимли одам бўлса, унда ҳаётнинг маҳв бўлиб кетиши олдида сезиладиган даҳшатдан ташқари, яна бир жудолик ва руҳий жароҳат сезиладики, бу жароҳат жисмоний жароҳат сингари, баъзан ўлдиради, баъзан тузалиб кетади, лекин ҳамиша оғрийди ва бирон нима тегиб кетишидан безиллайди.\nЖинояткорнинг ёмон одамлар муҳитида тарбия олганлиги унинг гуноҳини енгиллаштиради.\nТарихий воқеаларнинг сабаби нима? - Ҳокимият. Ҳокимиятнинг ўзи нима? - Ҳокимият бир кишига топширилган инон-ихтиёрнинг мажмуидир. Омманинг инон-ихтиёри қандай шароитда бир кишига топширилади? - Агар ўша одамнинг фаолияти ҳамманинг ихтиёрини ифода этса. Яъни ҳокимият ҳокимият демакдир. Яъни ҳокимият шундоқ бир сўзки, биз унинг маъносини англамаймиз.


??????? » 2010 » Январь » 27 » АЙШВАРИЯ РАЙ: «ҚАЙНОНАМГА ЎХШАCАМ ДЕЙМАН»\nАЙШВАРИЯ РАЙ: «ҚАЙНОНАМГА ЎХШАCАМ ДЕЙМАН»\nАйшвария Рай 1973 йилнинг 1 ноябрида Ҳиндистоннинг Мангалор шаҳрида таваллуд топди. Унинг отаси савдо флотининг офицери, онаси эса адиба. У болалигида мумтоз мусиқа ва рақс мактабида таҳсил олган. Инглиз, ҳинд, урду, тамил тилларида равон гаплаша олади. Болливуднинг биринчи рақамли актрисаси, дунё гўзали ҳамда мегаюлдуз Амитабх Баччаннинг келини. Айшвария нафақат Болливуд, балки Голливуд фильмларида ҳам суратга тушади. Машҳур Мадам Тюссо музейида ҳинд киноактёрлари орасида биринчи бўлиб Райнинг мумдан ясалган ҳайкали қўйилган экан.\nКейинчалик эса бундай шараф Амит соҳиб ва Болливуд қироли Шоҳруҳ Хонга насиб этди. Бутун фаолияти давомида кўплаб фильмларда бир-бирига ўхшамаган образлар яратган актриса ўтган йили Абхишек Баччанга турмушга чиқди.\n-Энди сизни кўпчилик Айшвария Рай эмас, балки Баччан хоним деб билади. Ўзингизга қайси фамилия кўпроқ маъқул?\n-Мухлисларим менинг илгариги фамилиямга кўникиб қолишган. Она ватаним Ҳиндистон ва мен ҳинд қизиман. Бизда турмуш қургандан сўнг ҳар бир ҳинд қизи турмуш ўртоғининг фамилиясига ўтиши унинг бурчи ҳисобланади.\n-Турмуш қурганингизга салкам бир йил бўлаяпти, янги оилага кўникиб кетган бўлсангиз керак…\n-Мен бу оилага келин бўлиб тушганимдан бери Абхишек ва ота-онасининг илиқ муносабатини ҳис этиб келмоқдаман. Шундай оилага келин бўлиб тушганимдан фахрланаман ва уларга муносиб келин бўлишга ҳаракат қиламан.\n-Яқинда сиз ҳақингизда «Айшвария қайнонаси билан келишолмаяпти, шунинг учун эри билан бошқа уйга кўчиб ўтмоқчи» деган гапларни эшитиб қолдик…\n-Бўлмаган гап. Жая хоним ажойиб аёл, у мени ҳар томонлама қўллаб-қувватлайди. Кези келганда ўзининг маслаҳатларини аямайди. Чунки унинг ўзи ҳам актриса. Мен қайнона-қайнотамнинг ҳурматини жойига қўйишга чин кўнгилдан ҳаракат қиламан. Бу гапларнинг барчасини оммавий ахборот воситалари томонидан ўйлаб топилган навбатдаги сафсаталар деб ҳисоблайман.\n-Аш, Айшу ва «Болливуд қироличаси»... Бу номларнинг қай бири дилингизга яқин туради?\n-Аш. Илгари ота-онам ва яқинларим шундай деб чақиришарди. Эндиликда турмуш ўртоғим ҳам мени шу ном билан атайди.\n-Фаолиятингиз давомида турли хил образлар яратгансиз. Ўзингизга ёққан образ бу...\n-Менга кўпроқ мумтоз асарлар ёқади. «Умраожон» фильмида яратган Умраожон ва «Девдас»даги Паро образларимни қадрлайман. «Девдас» фильми мени дунёга «Дунё гўзали» эмас, балки актриса сифатида танитди. Шунингдек, бу фильм «Оскар»га ҳам номзод бўлган, Канн кинофестивалида намойиш этилган.\n-Абхишекнинг актёрлик фаолиятини қандай баҳолайсиз?\n-У жуда иқтидорли актёр. Шахсан мен, унинг актёрлик фаолиятига аъло баҳо берган бўлардим. Унинг ижодини фақатгина мухлислари баҳолашга ҳақлидирлар.\n-У жуда ҳам рашкчи ва қаттиққўл, шу билан бирга санъатимни ҳурмат қиладиган инсон. Қаерга сафарга бормасин, доим мени ўзи билан бирга олиб юради. Ишдан қайтганида доим уни кутиб олишга ҳаракат қиламан. Мабодо, мени уйда тополмаса, катта жанжал бўлиши аниқ. 2008 йилда биз Абхи билан мухлисларимизга «сюрприз» ҳавола этмоқчимиз.\n-Қанақа сюрприз эканлигини билсак бўладими?\n-Ёз ойларида мен ва турмуш ўртоғим янги фильмда суратга тушишга тайёргарлик кўраяпмиз. Хабарингиз бор, «Тезлик-2» фильмида ҳам биз бирга суратга тушган эдик. Аммо у ерда мен Ритик билан жуфтлик яратгандим. Бу сафар Абхишек билан бирга ўйнаш ниятим бор. Бу бизнинг мухлисларимизга ёқади, деб ўйлайман.\n-Севишганлар кунида турмуш ўртоғингиздан қандай совға кутаяпсиз?\n-Аёл учун энг яхши совға бу гуллар бўлса керак. Ундан қизил атиргуллардан ясалган катта гулдастани кутаман.\n-Айшварияга кинога тушишдан ташқари яна қандай машғулотлар ёқади?\n-Мен саёҳат қилишни яхши кўраман, шунингдек,турли хил маркадаги соатларни йиғиб бораман. Ҳар сафар янги жойга ташриф буюрганимда, бу шаҳарнинг тарихи билан танишиб чиқаман. Бу жуда қизиқарли.\n-Агар сиз актриса бўлмаганингизда…\n-Болалар шифокори бўлардим. Бу менинг болаликдаги орзуим эди. Касбим бўйича архитекторман. «Дунё гўзали» тожини кийгунимга қадар актриса бўлишни хаёлимга ҳам келтирмаганман.\n-Голливуддан иккита таклиф олганман. Ҳозирча шуларни ўрганиб чиқаяпман. «Болливуд»даги режаларим ҳозирча сир бўла қолсин.\nO'qiganlar: 1346 | Qo'shdi: Мехмон | Sana: 01.10.2020


1992 йил 8 декабрда умумхалқ овози билан инсон қадрияти, унинг ҳуқуқлари ва эркинликларини ўзида акс эттирган мамлакатимизнинг асосий қонуни қабул қилинди. Бу Ўзбекистон Республикасини ҳуқуқий демократик давлат сифатида шакллантириш ва фуқаролик жамияти асосларини яратиш учун энг муҳим воқеа бўлди.\nКонституция мамлакатда сиёсий вазиятни барқарорлаштиришда муҳим рол ўйнади, тинчлик ва тотувлик қарор топишига ҳисса қўшди ҳамда келгусидаги ижтимоий-иқтисодий ўзгаришларнинг мустаҳкам пойдеворини яратди.\nКонституцияда белгиланган миллий қадриятларни эъзозлаш ва асраб-авайлаш, улар асосида ҳуқуқий демократик давлатни барпо этиш бизнинг вазифамиздир. Қонунга қатъий риоя этиш ҳар бир фуқаронинг муносиб ҳаёт кечиришини таъминлайди. Ушбу қонун давлатимизнинг ички ривожланишида муҳим восита бўлди ва жаҳон сиёсий майдонида обрўсини оширди.\nУшбу байрам муносабати билан барчага тинчлик-хотиржамлик ва фаровонлик тилаймиз. Ҳар бир кун ёруғ келажагимиз ишончига тўла бўлсин. Сизга ва яқинларингизга соғлиқ, келажакка ишонч, фаровонлик ва янги ютуқлар тилаймиз!


ГЕРМАНИЯ ТАЖРИБАСИ : “ИСТЕЪМОЛЧИНИНГ БИЛИМИ – ТЎҒРИ ТАНЛОВ ГАРОВИ” - Истеъмолчилар ҳуқуқларини ҳимоя қилиш Агентлиги\nГерманиялик истеъмолчилар маҳсулотни танлашга жиддий эътибор қаратишади. Уларни ишлаб чиқарувчи томонидан ваъда қилинган маҳсулот сифати ҳақиқатга мос келишига ишончлари комил бўлиши керак. Дўконга боришдан олдин истеъмолчи маҳсулотнинг ўзига хос хусусиятларини, шунингдек сифат кафолатини диққат билан олдиндан ўрганиб чиқади. Истеъмолчиларга қулайлик туғдириш мақсадида, Stiftung Warentest ташкилоти товарлар ва хизматлар тўғрисида ишончли маълумотларни ўзининг ойлик журналида чоп этиб боради, у ерда истеъмолчилар маҳсулотлар ва хизматларнинг синовдан ўтказилган расмий натижалари билан танишиб чиқиш имкониятига эгалар.\nStiftung Warentest товарлар ва хизматларни синовдан ўтказиш бўйича миллий ташкилот бўлиб, ярим аср давомида истеъмолчиларга товарлар сифати ва хавфсизлиги бўйича зарур маълумотларни етказиб бориши туфайли, мазкур ташкилотга истеъмолчиларнинг ишончи юқори ҳисобланади. Ташкилот 1964 йилда Германия Федерал Парламенти томонидан истеъмолчиларга товарлар ва хизматларга холис ва объектив баҳо бериш, маълумотлар билан таъминлаш орқали кўмак бериш мақсадида ташкил этилган. Немисларнинг 96 фоизи Ташкилотни яхши билишларини ва 80 фоизи эса унга ишончи юқорилигини таъкидлашган.\nТашкилот мустақил институтларда илмий усуллардан фойдаланган ҳолда товарлар ва хизматларни синовдан ўтказади ва натижаларини ойлик журналда чоп этади. Фуқаролик қонунчилигига мувофиқ, Ташкилот мустақил бўлиб, тест синовларини режалаштириш, мустақил равишда тест мезонларини ишлаб чиқиш ва қўллаш ҳуқуқига эга. Ташкилот товарларни чакана савдо дўконларидан сотиб олиш ва сирли харидор хизматларидан фойдаланиш ҳуқуқига эга.\nТашкилотнинг асосий устуворлиги бу унинг холисликка риоя қилишидир. Ташкилот низомига кўра рекламадан фойда олиш мумкин эмас. Шунинг учун, Германия Федерал Адлия ва истеъмолчилар ҳуқуқларини ҳимоя қилиш вазирлиги томонидан ҳар йили Ташкилот харажатларини қоплаш мақсадида маблағ ажратилиши кўзда тутилган. 2018 йилда Вазирлик томонидан 3,3 миллиард еврога яқин маблағ ажратилган бўлиб, ушбу маблағлар Ташкилот умумий даромадининг атига 6% ни ташкил этган, даромаднинг қолган қисми ойлик журналларини сотишдан тушган маблағлар ҳисобига шаклланади.\nТаъкидлаш керакки, Stiftung Warentest мустақиллигини асосий омиллари бўлиб синовларни бепул амалга ошириш, синовдан ўтказиш учун намуналарни аноним равишда сотиб олиш ҳамда ишлаб чиқарувчи тўғрисида эркин фикр билдириш имконияти ҳисобланади.\nҚизиғи шундаки, Германияда ҳуқуқ ва манфаатларни ҳимоя қилиш йўналиши сифатида истеъмолчиларга таълим беришга катта эътибор қаратилади. Мактаб давридан бошлаб ўқувчиларга истеъмолчи ҳуқуқлари ҳақида батафсил тушунтиришлар бериб борилади. Бундан ташқари, талабалар учун турли танловлар ҳамда тўгараклар ташкил этилади. Масалан, Stiftung Warentest таълим лойиҳалари остида мактабларда танловлар ташкил этилади, унда талабалар хоҳлаган маҳсулотларини танлаб – хоҳ музқаймоқ ёки овқатланиш идиши бўлсин – ўз синовларини ўтказишади. Талабалар бу лойиҳаларни “Ёшлар синовлари”га (Youth Test) топширишлари ҳам мумкин. Бугунги кунга қадар ушбу мусобақада 50 мингдан ортиқ киши иштирок этган.\nSTIFTUNG WARENTEST ЖУРНАЛЛАРИ\nТашкилот шунингдек, синов натижаларини ўз веб-сайтида жойлаштиради ва китобларда нашр этади.\nИстеъмолчилар ҳуқуқларини ҳимоя қилиш агентлигининг Таҳлил ва стратегик дастурларни ишлаб чиқиш йиғма бошқармаси етакчи мутхассиси.\nCategory: Янгиликлар 11.06.2020


“Қўшнимни ижтимоий тармоқ орқали танидим”\nСобир ака давр билан ҳамнафас яшайди. Бир ташкилотнинг раҳбари бўлса-да, ижтимоий тармоқларда фаол.\nFacebook тармоғида ҳамкасблар, хусусан, журналистлар билан суҳбат қурар экан, унинг эътиборини нотаниш интернет фойдаланувчисидан келаётган кетма-кет “SPAM” (яъни зарарли маълумотлар тарқатувчилар устидан шикоят тарзидаги илова) тортди. Собир ака вазиятга ойдинлик киритиш мақсадида “SPAM” тарқатаётган Лола исмли аёлга ёзди. Уларнинг суҳбатидан сўнг бу ҳолат тармоқнинг хатоси экани маълум бўлди.\n— Кечирасиз, Собир ака, сизни кўрганман чоғи. Турмуш ўртоғингизнинг исми Гулчеҳра эмасми? — деди янги дўст.\nСобир ака лол қолди.\n— Ҳа, шундай, — деб ёздию кейинги жавобни кутди.\n— Тор кўчада яшайсиз-а? Раиса опа деган қўшнингиз ҳам бор, шундайми?\nСобир ака аёлнинг гапларидан ҳайрати ошди.\n— Сиз буларни қаердан биласиз?\n— Билмаслигим уят, ахир биз қўшнимиз... Мен 56-уйда яшайман. Кўчиб келганимизга 2-3 йил бўлди.\n— Анваржоннинг турмуш ўртоғимисиз? Қаранг-а танимаганимни. Ўтган йили уй тўйи қилганингизда боргандик-ку. Анвар билан анча бўлди кўришмадик.\nБеш-олти уй наридаги иккала қўшни энди ижтимоий тармоқда дўст. Бу воқеани Собир ака ҳамон кулиб эслайди. Қўшнимни ижтимоий тармоқда топдим, дея замоннинг устидан кулади. Ахир айрим қўшнилар ўзаро кирди-чиқди қилмай қўйишган бир даврда ҳеч бўлмаса интернет орқали ҳол-аҳвол сўрашиб турганга нима етсин...\nМутасаддиларда баъзида масъулият, баъзида ташаббус етишмаяпти\nЯнги йўл ҳаракати қоидаларини жорий этишдан кўзланган мақсад-муддао нима?\nИмтиҳон топширмай чет эл дипломини нострификациялаш мумкинми?\nОлдин обдон таъмирлаб, кейин бузиб ташлашди?\nҲайкал муқаддас эмас, аммо...\n"Қичқириқ"даги сайилгоҳ севимли масканга айланади\nДунёдаги кулгили ва қизиқарли йўл ҳаракати қоидалари хусусида\nБитирувчилар жамғармаcи ташкил этилди


CCП электрон аъзолик гувоҳномаларини жорий этди | NORMA.UZ\nCCП электрон аъзолик гувоҳномаларини жорий этди\nСавдо-саноат палатаси ўз аъзолари учун электрон гувоҳнома бериш тизими жорий этилганини маълум қилди.\nЭлектрон гувоҳномалар қуйидаги афзалликларга эга:\nПалата аъзоларининг вақтини тежайди, чекка ҳудудларда жойлашган корхона ва компания вакилига (тадбиркорлик субъектларига) гувоҳномани топшириш билан боғлиқ харажатлар қисқаради;\nГувоҳномани олиш муддати қисқаради;\nПалата аъзоларининг юридик номи, ташкилий-ҳуқуқий шакли, Палатага аъзолик муддати, гувоҳнома сонини ва бошқа маълумотларни Палатанинг электрон базасидан текшириш имконияти яратилади.\nЭлектрон гувоҳномада Палата аъзосининг юридик номи, ташкилий-ҳуқуқий шакли, шунингдек Палата аъзоси-солиқ тўловчининг СТИР рақами, гувоҳноманинг амал қилиш муддати ва бошқа маълумотлар кўрсатилади.\nШу билан бирга, гувоҳномани қалбакилаштиришга йўл қўймаслик мақсадида унга:\nПалатанинг call-маркази рақами киритилган.\nЭлектрон гувоҳнома биринчи навбатда Палата аъзолигига эндигина қабул қилинган тадбиркорларга ва аъзолик гувоҳномасининг амал қилиш муддати ўтган Палата аъзоларига берилади. Сўнгра барча Палата аъзолари гувоҳномалари электрон шаклга ўзгартирилади.


Қозоғистон-Россия: Путин Назарбоевдан ўрнак оладими? - BBC News O'zbek\nҚозоғистон-Россия: Путин Назарбоевдан ўрнак оладими?\nҚозоғистонни деярли ўттиз йил бошқарган Нурсултон Назарбоевнинг 19 март кундаги кутилмаган истеъфоси ортидан Би-би-си Рус Хизмати экспертларни суҳбатга тортиб, президент Путиннинг қозоғистонлик ҳамкасбидан ўрнак олиш эҳтимоли қанчалик ҳақиқатга яқин эканини билишга ҳаракат қилди.\n2024 йилда Владимир Путиннинг сўнгги президентлик муддати ўз ниҳоясига етади. Ҳозирданоқ жаноб Путиннинг ҳокимият жиловларини ўз қўлида сақлаб қолишига имкон бериш мақсадида мамлакат конституциясининг ўзгартирилиши эҳтимоли борасида гап-сўзлар тарқаган.\nНазарбоев ҳукумат мажлисида русча гапиришни тақиқлади\nНазарбоев: Лотин алифбосига тайёргарлик бошлансин!\nРоссия Путин масаласини ҳал қилиш билан банд бир вақтда, 1990 йилдан буён Қозоғистонни бошқариб келган жаноб Назарбоев ўзининг истеъфога чиқишини эълон қилган. Бироқ у давлатнинг умрбод раҳбари ҳуқуқини ўзида сақлаб қолган.\nЖаноб Назарбоевда Қозоғистон Республикаси Биринчи Президенти, яъни Элбоши расмий мақоми мавжуд. Бундан ташқари, истеъфога қарамай, у мамлакат хавфсизлик кенгаши раиси ва қудратдаги Нур Отан партияси етакчиси сифатида қолаверади.\nЭлбоши мақомидан фойдаланган ҳолда, жаноб Назарбоев парламентга мурожаат қилиш ва мамлакат ички ҳам ташқи сиёсати бўйича ташаббуслар билан чиқиш ҳуқуқига эга.\n2018 йил ёзида қабул қилинган «Хавфсизлик кенгаши тўғрисида»ги қонун жаноб Назарбоевнинг раис сифатидаги ваколатларини сезиларли кенгайтиради ва унга бу лавозимда умрбод қолиш имконини беради. Хавфсизлик кенгаши Қозоғистондаги барча ҳуқуқ-тартибот органлари фаолиятини тартибга солиб туради, амалдорлар ҳисоботларини тинглайди, берилган топшириқларнинг амалга оширилиши жараёнини кузатиб боради, давлат лавозимларига номзодларни кўриб чиқади ва яна кўплаб муҳим ваколатлардан фойдаланади.\nҲокимият алмашинувининг бундай кўриниши Россияда ҳам юз бериши мумкинми?\nГлеб Павловский, Самарали сиёсат Фонди раҳбари:\nҚозоғистондаги вазият мутлақо ўзгача, муддатдаги фарқ ҳам ер билан осмонча. Шунингдек, жамият нисбатан плюрал, бизники каби монархизмга мойил эмас.\nЎйлашимча, Кремл юзага келган ҳолатдан асабийлашмоқда - унинг ёнгинасида ҳокимият вакууми пайдо бўлди.\nБундан ташқари Қозоғистондаги вазиятдан Хитой ҳам хавотирга тушмоқда. Унинг Қозоғистонга нисбатан ўз режалари бор ва бу ҳам Россия учун бир муаммо.\nАйни вақтда Кремл ҳокимиятни бирор меросхўрга ўтказиш муаммоси билан юзлашмаяпти. Путин ўз вазифасини ҳар қачонгидан ҳам аъло бажараётганига ишонади. Ўзининг тасаввури бўйича у энг қудратли шахслардан бири сифатида жаҳон сиёсий майдонининг марказида турибди.\nАлександр Баунов, Карнеги Москва маркази сайти бош муҳаррири:\nҚозоғистонда Россия учун муҳим, аммо натижаси номаълум тажриба бўлиб ўтмоқда. Ҳозирда Назарбоев ҳокимиятдаги таъсирининг қанча фоизини сақлаб қола олиши номаълум.\nБу томоша қачондир бизда ҳам юз беришини биламиз. Шунчаки, Москвада қўйиладиган «спектакль премьераси» вақти ҳали эълон қилинмади.\nҚозоғистон Россиядан ўзиб кетиш, ўзининг анчайин илғорроқ эканини намойиш қилишни хуш кўради. Бир қарасанг, улар инглиз ҳуқуқи марказини очадилар, яна бир қарасанг, лотин ёзувига ўтадилар. Эндиликда, Назарбоев Путиндан аввал ҳокимиятни топширмоқда ва Ғарб кўз ўнгида Путин ягона ўзгармас миллат раҳбари сифатида қолмоқда.\nАриел Коэн, Atlantic Council таҳлил марказининг катта эксперти:\nПутинда ҳокимиятни узатиш йўлида бир неча танлов мавжуд.\nБиринчиси, конституцияга ўзгартириш киритиш ва янги орган - масалан, Давлат Кенгаши - ташкил қилиб, ўзи унинг раҳбарига айланиш. Бошқа йўл - Белоруссия билан иттифоқчи давлат яратиб, унга Путиннинг ўзи раҳбарлик қилиши.\nСўнгги йўл эса - парламентар-президент республикаси ташкил қилиб, Путиннинг Бош вазир лавозимини эгаллаши. Бундай ҳолатда парламентдаги кўпчилик ўринларни Единая Россия ёки партиялар коалицияси ёрдамида қўлга киритиш мумкин.\nҲар қандай ҳолда ҳам конституцияни ўзгартириш талаб этилади, лекин бу кутилмаган оқибатларга олиб келиши мумкин.\nБилл Тейлор, АҚШ Тинчлик Институти вице-президенти, собиқ элчи:\nДиктаторлар ҳокимиятни қандай кейинги авлодга узатишни ўйлашга қийналади. Масалан, яқинда Миср раҳбари Абдул Фаттоҳ ал-Сиси умрбод президент бўлишини билдирди.\nЯккаҳоким раҳбарлар ҳокимиятни ўтказиш механизмлар ҳақида ўйлаб ҳам кўрмайди.\nҚозоғистон эса - ғайриоддий мисол, бундай ҳолат доим ҳам юз беравермайди. Бироқ савол туғилади: бу янги яккаҳоким етакчининг саҳнага чиқишига тайёргарликми? Ёки Қозоғистон аҳолиси ҳақиқий сайловларга ўтказиш имконини қўлга киритадими? Ҳокимиятнинг бу ўзгариши демократикми? У халқ истагини ўзида ифода этадими? Ё мамлакат раҳбарлигида яна битта шахс қолаверадими?\nЮз берган воқеа Назарбоевнинг мамлакат бошқарувини қўлида сақлаб қолишга замин яратувчи бир усул ҳам бўлиши мумкин. Агар шундай бўлса, Қозоғистон ҳокимиятни тинч йўл билан алмаштириш усулини кўрсата олди ва бу усул Россияга ҳам мос келиши мумкин, дейишдан фойда йўқ.\nЖон Ҳербст, Atlantic Council'даги Евроосиё сиёсати маркази директори:\nШу кунгача Назарбоев ҳокимиятни топширишга тайёргарлик кўраётганининг бирор аломати кўзга ташланмаган эди.\nҚосимжўмард Тўқаев, маълум бўлишича, президентлик вазифаларини вақтинча бажариб туради, Назарбоев эса бу вақт ичида ўзига меросхўр танлайди. Менга бу ижобий қадамдек туйилмоқда.\nПутин ҳокимиятдан кетгиси келган пайтда Елтсиндан ўрнак олиб, ўзи ва оиласини ҳимоя қилувчи меросхўр қидиришига шубҳам бор. Бироқ у бундай қилмайди, демайман ҳам. У ҳокимиятда 10, 15 йил қолишга қарор қилиши мумкин.\nСўнгги вақтда, айниқса, ўтган бир йил давомида қозоғистонликлар ичида Нурсултон Назарбоевнинг ҳокимиятдан кетиш пайти келгани тез-тез муҳокама қилинаётган эди. Мамлакатда унинг истеъфоси талаб қилинган бир қанча кичик митинглар ҳам бўлиб ўтган.\nУзоқ йиллик президентнинг истеъфога чиқиши кечадан буён қозоғистонликларнинг асосий муҳокама мавзусига айланган бўлсада, ҳозирча мамлакатни бундан кейин ким бошқаришига аниқ жавоб топилмаган. Халққа мурожаати давомида жаноб Назарбоев Сенат раиси Қосимжўмард Тўқаевнинг 2020 йилдаги сайловга қадар президентлик вазифаларини бажариб туришини маълум қилган.\nАйни дамда қозоғистонликлар ва сиёсий таҳлилчилар қуйидаги шахслардан бирининг жаноб Назарбоев меросхўрига айланиш эҳтимоли юқори эканини тахмин қилмоқда:\n•Дариға Назарбоева, Сенатнинг халқаро муносабатлар бўйича қўмитаси раисаси, Нурсултон Назарбоевнинг қизи\n•Карим Масимов, Миллий Хавфсизлик Қўмитаси раиси\n•Самат Абиш, Миллий Хавфсизлик Қўмитаси раисининг биринчи муовини, Назарбоевнинг жияни\n•Қосим-Жўмарт Тўқаев, Сенат раиси, 2020 йилдаги сайловга қадар президент вазифасини вақтинча бажарувчи\nХалқаро масалалар бўйича Россия Кенгаши бош директори Абдрей Кортуновнинг сўзларига кўра, жаноб Назарбоев анча вақт олдин истеъфоси режаси бўйича турли сиёсий кучлар билан маслаҳатлашиб кўрган ва бу ҳақида Москвани бохабар қилиб қўйган бўлиши мумкин.\nРоссия президенти маъмуриятига яқин манбага кўра, бундай маслаҳатлар солишлар ҳақиқатан бўлган ва Тўқаев номзоди бекорга танланмаган - у Нурсултон Назарбоевдан сўнг дунёга машҳур қозоқ сиёсатчиси ҳамда Россия ва Хитой раҳбарияти билан яқин алоқаларга эга шахсдир.\nСиёсатчи Алексей Макаркин кеча Қозоғистонда кузатилган ҳолат 1980 йилларда Хитойда содир бўлган воқеаларни эслатиб юборишини айтган. Ўша даврда Хитойнинг ислоҳотчи раҳбари Ден Сяопин расмий лавозимлардан истеъфо берган, аммо Марказий ҳарбий қўмита раиси лавозимини ўзида сақлаб қолиб, мамлакат сиёсатига сезиларли таъсир ўтказишда давом этган эди.\nСиёсатчи Аркадий Дубновга кўра, Россияда ҳокимиятнинг бундай йўсинда алмашиши мушкулроқ.\n"Бизнинг раҳбар ўзини осмонда кўради. Россиядаги кўп сонли манфаатлар ва кланларнинг бари Путинга қараб қолган. Агар Россияда ҳам шундай ҳолат содир бўлса, у ҳолда Путин ўз истеъфосини эълон қилишининг эртасигаёқ ҳақиқий қирғинбарот бошланади. Россия - президент атрофини ўраб олган, имкон бўлиши билан ҳокимиятни эгаллаб олишга тайёр турган кўплаб қудратли гуруҳлар мамлакати."\nЖаноб Дубновнинг фикрича, Қозоғистонда кланлар сони Россиядагидек кўп эмас ва уларнинг бари итоаткор.\nБиринчи президентнинг истеъфоси эълон қилиниши ортидан Қозоғистон валюта айирбошлаш шаҳобчаларида долларга бўлган талаб кескин ошиб кетгани кузатилган.\nЎз навбатида миллий валюта - тенге сезиларли қадрсизланган.\nМаҳаллий матбуотнинг ёзишича, шаҳобчаларда, расмий курс 376 тенге бўлган бир пайтда, бир АҚШ долларининг нархи 387 тенгега қадар кўтарилиб кетган.\nБугун эрталаб Қозоғистон Миллий Банки валюта бозоридаги вазият барқарор экани ва тенге курсининг тушиб кетишига ҳеч қандай сабаб йўқлигини маълум қилган.


ЭСЛАТМА — Ko'kaldosh\n1. Хорижий тил (тест синови) 30 X 3.1 = 93 балл\n2. Тарих (тест синови) 30 X 2.1 = 63 балл\n3. Маънавият ва маърифат (ижодий имтиҳон) 30 X 1.1 = 33 балл\nИжодий имтиҳон ва тест синовларини ўтказиш\nАбитуриентлар тест синовларидан олдин “Маънавият ва маърифат” фани бўйича ижодий имтиҳон топширади. Ижодий имтиҳон кунлари Ўзбекистон мусулмонлари идораси билан келишилган ҳолда қабул ҳайъати раиси томонидан белгиланади.\nТест топшириқлари умумий ўрта таълим, ўрта махсус, касб-ҳунар таълимининг умумтаълим фанлар ўқув дастурлари асосида тайёрланади. Мажмуанинг ҳар бир фани 30 та топшириқни ўз ичига олади. Вақт меъёри 60 та саволга — 2 соат миқдорида белгиланади.\nТОПШИРИЛГАН ХУЖЖАТЛАР СОНИ\n“Кўкалдош” ўрта махсус ислом билим юрти қабул эълон қилади


Рэпер Шоҳруҳ 5 ёшли қизи унинг туғилган кунига нима совға қилганини кўрсатди — фото - ShouBiz.uz\nМедиа 13:03 | 1.2.22\nРэпер Шоҳруҳ 5 ёшли қизи унинг туғилган кунига нима совға қилганини кўрсатди — фото\nУ туғилган кунини нишонлашни ёқтирмаслигини айтди\nРэпер, хонанда Шоҳруҳ Instagram саҳифасида 5 ёшли қизи унинг туғилган кунига нима совға қилганини кўрсатди.\nУнинг сўзларига кўра, туғилган кун нишонлашни ёқтирмайди бироқ хонанда барча обуначиларининг табрикларини ўқийди. Рэпернинг 5 ёшли қизи Лейла унга ўзининг суратини чизиб берган. Хонанда суратни ижтимоий тармоқдаги саҳифасида қолдиришни ва келажакда қизи шу суратни кўришини хоҳлади.\n«Азиз дўстлар, туғилган кун нишонламайман, лекин ҳамма табрикларингизни ўқияпман. Барчангизга катта раҳмат. Ҳозир уйга келсам, 5 ёшли қизим менга мана шундай совға ясаб берди. ‘Бу қандай расм?’, деган саволимга ‘Бу сиз!’, деб жавоб берди. Лентамда қолсин, катта бўлганида ўз санъат ишини кўради», — дейди рэпер.\nПубликация от Shodmonov Shohrux O’ktamovich (@shoxrux)\nШоҳруҳ 1986 йил 31 январда Тошкент шаҳрида туғилган. Отасининг исми Ўктам Шодмонов, онасининг исми Шоҳида Шодмонова. Хонанданинг Фаррух ва Хуршид исмли укалари бор. Рэпернинг икки нафар ўғил ва бир нафар қиз фарзанди бор. Катта ўғлининг исми Ислом қизиники эса Лейла. Шоҳруҳ Тошкент давлат иқтисодиёт университетини тугатган.\nРэпер 2004 йилда чиқарилган «Хайр, бевафо» қўшиғи орқали танилган. Унинг биринчи альбоми «Баландда» 2005 йилда «Tarona Records» томонидан чиқарилган. Шоҳруҳнинг қўшиқлари хит-парадларда юқори натижага эришгач, «Хаёлимдасан» номли альбоми ҳам ёзилди.